text:
Dinasti Darso Free Mp3 Download
MUST READ
:
1. Download Link will working with Browser MOZILLA FIREFOX & CHROME
only.
2. Don't use IE (Internet Explorer)
browser.
Darso Dynasti Mp3
Ellie Kharisma Balad Darso - Pileuleuyan Pangersa Mp3
Dynasti Darso Mp3
Dinasty Darso Mp3
Hamdan Jarot Junaedi Dinasti Darso 2 Mp3
Ngadu Manis Cinta Sp Bbh 38432kbps Mp3
Darso - Pamitan Mp3
Asep Darso Xeur Tuturkeuneun Carita Xtc Mp3
Darso The Phenomenom Judul Tangtungan Hirup Mp3
Kota Karawang Oleh Asep Darso Mp3
Darso The Penomenon - Asep Darso - Bulan Nyeungseurikeun Sukawarna Ciamis Mp3
Darso - Kahayang Keukeuh Mp3
Darso Live Performa Mp3
Asep Darso - Mojang Komersil Mp3
Asep Darso - Kapok Mp3
Darso - Dago Pakar Erwinalfarisiovicom Mp3
Asep Darso - Naon Lepatna Mp3
Samimawondarso Mp3
Album Calung Darso Mp3


c: text/html

text:
Indra Bruggman
Indra Lesmana Bruggman anu kawéntar kalayan ngaran Indra L. Bruggman (lahir 8 Méi 1981 di Tasikmalaya) nyaéta aktor sinétron dina dunya hiburan Indonésia.
Biografi[édit | sunting sumber]
Putra pasangan Yohana (bapa) sarta Mimi (indung) ieu saprak sakola dasar geus jadi jawara pasanggiri pintonan busana di dayeuh kalahiranana. Dina taun 1995, anak kadua ti opat sadulur ieu miluan pasanggiri pamilihan coverboy "Aneka". Waktu éta Indra masih diuk di bangku SMP, sarta hasil jadi salah sahiji finalis. Teu lila sanggeus éta, lalaki turunan Sunda-Walanda ieu mutuskeun pikeun hijrah ka Jakarta pikeun ngaronjatkeun karirnya.
Sanggeus miluan casting, Indra kapilih jadi palakon utama dina sinétron Jinny Oh Jinny produksi Multivision Plus, babarengan jeung Diana Pungky. Sinétron ieu langsung ngajaulkeun ngaranna. Sagala rupa tawaran sinétron ogé rajol. Sinétron séjén anu kungsi dibéntangan ku manéhna, diantarana Siapa Takut Jatuh Cinta sarta Romantika.
Sajaba sinétron, Indra ogé ngabéntangan sawatara pariwara, di antarana Sandal Dakkar, Krating Daeng, So Klin Pewangi, Sapatu Hasenda.
Teu ngan dina dunya hiburan waé, Indra ogé mecakan turun kana dunya bisnis. Dina taun 2004, babarengan jeung Rani, lanceukna, Indra muka butik anu dibéré ngaran Ind-ra anu mangrupa gabungan ngaranna jeung ngaran lanceukna.Indra L Brugman Mulai Seriusi Bisnis Butiknya, diaksés 28 Désémber 2007
Kawas artis séjén anu mimiti kawentar, Indra ogé meunang gosip-gosip anu marengan lalampahan kariernya. Lalaki nu jangkungna 180 cm ieu sempet diwartakeun ngalakonan hubungan sasama jinis sarta geus nikah di nagri Kincir Angin, Walanda jeung aktor Bertrand Antolin. Teu lila sanggeus béja ieu niup, poto maranéhanana nyebar di Internét. Tapi ahirna Roy Suryo, anu katelah minangka ahli informatika, multimedia, sarta telematika nyatakeun lamun poto kasebut hasil rékayasa.Roy Suryo Pastikan Poto Bertrand dan Indra Hasil Rekayasa, diaksés 28 Désémber 2007 Indra ogé kawéntar minangka artis anu gunta-ganti kabogoh. Indra kungsi papacangan jeung béntang Melody Cinta, Helmalia Putri, sanggeus éta manéhna digosipkan papacangan jeung Diana Pungky, batur maénna dina sinétron komédi Jinny Oh Jinny. Tacan leungit béja kasebut, Indra ogé diwartakeun deukeut jeung Shirley Margaretha. Tapi Indra teu ngaku boga hubungan husus boh jeung Diana boh jeung Shirley.[1] Indra juga pernah pacaran dengan Dhini Aminarti, namun hubungan ini pun tak bertahan lama.Kesalahan pengutipan: Tag
harus ditutup oleh

Ayeuna, Indra Bruggman ngarambah ka dunya kawih. Manéhna jeung Mama Mimi tarung jeung kontéstan séjénna dina acara "Supermama Selebconcert" anu diayakeun ku Indosiar.
Tumbu kaluar[édit | sunting sumber]
Rujukan[édit | sunting sumber]
- ↑ INDRA L. BRUGGMAN:"Memangnya Nggak Boleh Tidur Bareng?!", diakses 28 Desember 2007

robotstxt: allowed

filter: keep


text:
Laleur Bodas
Basri hahadean jeung Lili. Dina hiji peuting, waktu keur nariis di Haur Duni, maranehna bet merego Didi nyieun lampah teu uni jeung Sumarni. Didi terus ngunek-ngunek, hayang nyilakakeun Basri. Paniatanana meunang pangrojong ti lanceukna, Subita, bari dibantuan ku Gani jeung ku Gopur. Basri haben diganggu make rupa-rupa jalan, anu antukna mah hahadean jeung Lili ge jadi bolay, lantaran aya pitenah hasil reka perdaya Didi saparakanca. Sajeroning kitu, Basri sok remen narima surat pondok ti "Laleur Bodas", tepi ka manehna remen salamet tina laku jahat panggawe deungeun. Estu matak teu pikahartieun. Saha ari "Laleur Bodas" teh? Musuh anu nyamuni, atawa sobat satia anu kacida bumelana? Judul Buku: Laleur Bodas Pangarang: Samsu Kandel Buku: 92 kaca Pangaos: Rp. 23.000,-


text:
Masjid Agung Cianjur
Masjid Agung Cianjur nyaeta masjid jami di Kabupaten Cianjur anu perenahna di Jl Siti Jenab 14,Pamoyanan,Cianjur Kode POS 43211. [1] Ieu masjid teh kaasup salahsahiji masjid pangkolotna jeung panggedena di Jawa Kulon.
Daptar eusi
Sajarah[édit | sunting sumber]
Masjid Agung Cianjur mimiti diwangung taun 1810 ku warga pangeusi Cianjur anu teu kungsi kacatet ngarana. Pangwangunan Masjid Agung Cianjur ditaratas ku Radén Bodédar binti Kangjeng Dalem Sabirudin, Bupati Cianjur nu kaopat kalawan nyangking gelar Radén Adipati Wiratanu Datar IV (Régent 1727-1761). Anjeunna ngawakafkeun taneuh di puseur dayeuh Cianjur pikeun ngadegkeun Masjid Agung Cianjur jeung alun-alun hareupeun masjid agung. [2]
Mimitina mah ukuran Masjid Agung Cianjur téh leutik pisan, tuluy kira-kira taun 1820, mimiti diropéa jeung dilegaan, nu antukna ukuranana jadi 20x20 m² atawa 400 m². Éta pagawéan ngaropéa jeung ngalegaan Masjid Agung Cianjur téh dilakukeun ku panghulu gedé, Radén Muhammad Hoesin Bin Syékh Abdullah Rifai panghulu agung mimiti (I), R. Mojanagara binti Dalem Sabirudin. Anjeuna nyaéta incu Dalem Sabirudin. Ana pon Syékh Abdullah Rifai, bapana Muhammad Hoessein teureuh Arab jeung Banten ti katurunan Bayu Suryaningratr.[2]
Nepika kiwari, Masjid Agung Cianjur kungsi ngalaman 7 kali diropéa jeung dilegaan, anu awalna ngan 400 m² kiwari mah legana 2.500 m² [3]. Pangropéa total anu méakkeun waragad Rp 7,5 M kalawan bebas pajak[4] Dimimitian tanggal 2 Agustus 1993 nepika tanggal 1 Januari 1998, nyaéta dina mangsa bupati Cianjur Drs. H. Eddi Soekardi. Dituluykeun dina mangsa Bupati Cianjur, Drs. H. Harkat Handiamihardja jeung Bupati Cianjur, Ir. H. Wasidi Swastomo, MSi.[2]
Desain jeung stylasinamadukeun gaya jeung ciri has masjid témpo dulu kalawan gaya arsitéktur modérn anu bisa nampung kira-kira 4.000 urang jamaah. [5]
Masjid Agung Cianjur anu ngadeg dina taneuh wakaf R. Siti Bodédar téh, kiwari mangrupa masjid tingkat kabupatén pangpunjulna sa-Jjawa Kulon boh dina ngokolakeunana boh dina kaagrénganana. Ogé kacatet yén réa pajabat jeung mentri nu kungsi nyimpang jeung sholat di ieu masjid téh, diantarana anu kungsi jadi khatib sholat Jum’at saméméh bulan Ramadhan di Masjid Agung Cianjur téh nya éta Menegpora (Menteri Negara Pemuda dan Olahraga) Adyaksa Dault.[6]
Bituna Gunung Gedé[édit | sunting sumber]
Nalika Gunung Gedé bitu taun 1879, Masjid Agung Cianjur ogé katarajang ku éta musibat, nu ngajadikeun wangunanna ancur. Dina éta kajadian téh aya saurang ulama anu tilar dunya nyaéta RH Idris Bin RH Muhyi (bapana KRH Muhammad Nuh, saurang ulama gedé Cianjur), anu harita dumuk di Kampung Kaum Kidul. [2]
Taun 1880, ieu masjid téh diwangun deui ku RH. Soelaeman, harita anjeunna minangka Panghulu Agung jeung RH. Ma’mun bin RH. Hoessein anu leuwih kawentar ku nénéh Juragan Guru Waas, anu dibantuan ku masarakat Cianjur.
Masjid Agung tuluy ngalaman parobahan wangun jeung wanguananna dilegaan deui nepi ka legana téh 1.032 m2. Taun 1912, nalika masjid umurna 32 taun, diropéa jeung dilegaan deui diantarana ku RH Moch Said Panghulu Agung Cianjur, Isa al-Cholid salah saurang guru thorékat, RH Tolhah Bin RH Ein al-Cholid jeung H Akiya Bin Darham, penduduk Cianjur katurunan Kudus.
Anu kaopatkalina dina taun 1950(?) ieu masjid diropéa deui jeung dilegaan diluyukeun kana suasana alam merdéka anu méakkeun waragad Rp 500.000 (lima ratus rébu rupia). Éta waragad téh meunang tina bantuan Kementrian Agama RI anu gedéna Rp 8.000. Sésana mangrupa swadaya masarakat jeung kas hasil taneuh wakaf.
Ayana masjid agung harita, sok sanajan sababaraha kali ngalaman pangropéa sapanjang taun 1950 nepika taun 1974, wangun arsitékturna méh tetep sarua, nyaéta wangun suhunan pasagi. Di tengah bagian luhur suhunanna aya menara gedé tunggal atawa kubah anu dilapisan ku séng beusi dipulas bodas. Di luhur kubah aya lambang bulan sabit.
Kawentar ku Adzanna[édit | sunting sumber]
Baheula, Masjid Agung Cianjur kawentar ku sora adzanna anu pohara halimpu di luhur menara anu digalindengkeun, diantarana ku muadzin R. Muslihat (suwargi) saurang merebot minangka muadzin maneuh Masjid Agung Cianjur, warga Jalan Bojongméron, Warujajar, jeung RH. Duduh (suwargi) Bagian Keuangan KUA Kabupatén Cianjur, warga Jalan Oto Iskandardinata I Bojonghérang, Buniwangi.
Sanajan harita can aya adzan wanda Surabaya atawa Yogyakarta, komo deui Mekah di Masjid Agung Cianjur, geuning éta galindengna sora adzan ti muadzin nu mimiti téh nepika kiwari can aya nu bisa nandingan. Nepika aya urang Banten anu hayang mireng muadzin Masjid Agung Cianjur. Lamun manéhna rék ka Bandung, teu weléh nyempetkeun pikeun milu sholat berjamaah di Masjid Agung Cianjur sabari hayang mireng sora adzan R. Muslihat. [6]
Harita nu kungsi jadi Imam di Masjid Agung diantarana KRH. Ma’sum, KRH Alamah Abdullah Bin Nuh, KRH Abdullah, KH Sholeh all Madani, Al-ustadz RH Sabirudin, KRH Hidayat, RA Soleh. Ana pon merebotna, Pa Ita, Pa Owi, Pa Yusuf, Pa Husen. Dituluykeun ku Pa Jamhur, Pa Obe, RD Muhyidin, jeung Mas Yono Sugyanto.
Aktifitas[édit | sunting sumber]
Masjid Agung Cianjur réa pisan aktifitas kaagamaanana, ieu hal téh iwal ti pikeun nanjeurkeun syiar Islam di wewengkon anu pangeusina mayoritas ngagem Islam.[7] Jauh tina mangsa kamerdékaan RI kira-kira taun 1947 di ieu masjid téh diayakeun pangajian umum rutinan unggal ahad isuk kalawan ku mubaligh jeung juru ceramah tunggal.[7]
Kiwari rutin diayakeun pangajian imaroh di Masjid Agung Cianjur ti mimiti kuliah subuh, pangajian umum poé ahad jeung rebo kalawan mubaligh bagilir, pangajian pikeun barudak unggal peuting ba’da magrib ku paugas husus, pangajian husus rumaja, pangajian poé jumaah saméméh jeung sabada sholat jum’at jeung pangajian kitab Ihya pikeun para kyai jeung umum unggal salasa isuk-isuk ku sesepuh KHR Abdul Kodir Rozi atawa u Ust Koko.[7] Unggal bulan suci Ramadhan, di Masjid Agung Cianjur kagiatan kaagamaan téh beuki réa diantarana, kagaitan sholat tarawéh, tadarus Al-Qur’an, Kultum (Kuliah tujuh menit), unggal sabada sholat fardu lima waktu, kuliah subuh. Aya ogé pangjian ibu-ibu jeung bapa-bapa saminggu sakali rutin, sanlat (pasantrén kilat), anu dilaksanakeun ku Ikatan Remaja Masjid Agung Cianjur. Iwal ti éta, nyuguhkeun ta’jil ka jalma-jalma anu keur nyaba nalika mangsa buka puasa, jrrd. [8]
Nu kungsi ngeusi ceramah saméméh mangsa kamerdékaan[édit | sunting sumber]
KH Syatibi Gentur Warungkondang, KHR Muhammad Nuh Kaum Kidul Cianjur, KRH Isa Al-Kholidi Gedong Asem Cianjur guru Thoreqat, KHR Marjuki Bojongherang, akina KHR Abdul Halim Ketua MUI Cianjur kiwari, KH Musthofa (Mama Kandang Sapi Karangtengah) KHR Turo Sindanglaka Karangtengah.[7]
Ulama-ulama Cianjur sabada mangsa kamerdékaan[édit | sunting sumber]
KH Mustofa Maleber Karangtengah, KHR Sudja’i Ciharashas Cilaku KH Abdul Qodir Gentur Warungkondang K Mualmi Z Irigasi Cibeber Ketua MUI Cianjur saméméh jeung sabada orde baru, KH Zein Abdul Somad (Mama Gelar), KRH Soleh A Pasaréan Cianjur jrrd. .[7]
Tingali Oge[édit | sunting sumber]
- Perenahna Masjid Agung Cianjur : http://wikimapia.org/1585360/Masjid-Agung-Cianjur
Réferénsi[édit | sunting sumber]
- ↑ Yellow Pages.Masjid Agung Cianjur [internet]. diakses 10 Agustus 2011. bisa ditingali di: http://www.yellowpages.co.id/masjid-agung-cianjur/masjid/62433#main
- ↑ a b c d Cianjur Cyber City . Masjid Agung Cianjur [internet]. Diakses 8 Agustus 2011. Bisa ditingali di: http://www.cianjurcybercity.com/2010/08/03/masjid-agung-cianjur.html
- ↑ Pemda Cianjur. Masjid Agung Cianjur [internet]. Diakses 8 Agustus 2011. Bisa ditingali di: http://cianjurkab.go.id/Content_Nomor_Menu_50_6.html
- ↑ Dunia Pajak.com.diakses 10 Agustus 2011. bisa ditingali di: http://duniapajak.com/peraturan-pajak/pembebasan-ppn-untuk-proyek-pembangunan-masjid-agung-cianjur
- ↑ Pemda Cianjur. Masjid Agung Cianjur [internet]. Diakses 8 Agustus 2011. Bisa ditingali di: http://cianjurkab.go.id/Content_Nomor_Menu_50_6.html
- ↑ a b Harian Umum Pelita dina Cianjur Cyber City. Mesjid Agung Cianjurinternet. Diaksés 8 Austus 2011. Bisa ditingali di: http://www.cianjurcybercity.com/2010/08/03/masjid-agung-cianjur.html
- ↑ a b c d e Radar Sukabumi dina Cianjur Cyber City. Mesjid Agung Cianjur [internét]. Diaksés 8 Agustus 2011
- ↑ Radar Sukabumi. ‘’Mesjid Agung Cianjur’’ [internet]. Diakses 8 Agustus 2011. Bisa ditingali di http://radarsukabumi.com/?p=11329


text:
Wayang wong Priangan
"Wayang" dina basa Jawa Kuno (Kawi) miboga harti "bayangan" atawa "pertunjukan bayangan" jeung kecap wong miboga harti "manusa".[1] Jadi Wayang Wong nya éta pintonan anu mimitina aktor aktrisna mangrupa bonéka tina kulit atawa golék saterusna diganti ku manusa.[1] Warta ditulis ngeunaan pamakéan istilah "wayang wong" kakara ditepungan dina taun 930 M, anu dituliskeun dina Prasasti Wimalasrama di Jawa Timur.[1] Dina khazanah kasenian Cirebon, jenis kasenian anu sok nampilkeun carita jeung palakuna manusa nya éta wayang wong.[1]
Daptar eusi
Rupa-rupa Wayang Wong[édit | sunting sumber]
Dina jaman Mataram Kuno wayang wong, kawas halna "wayang" (wayang kulit), nampilkeun wiracarita Ramayana jeung Mahabarata.[2] Di Bali aya dua macem wayang wong, nya éta wayang wong Parwa jeung wayang wong Ramayana atawa wayang wong Ngramayana.[2] Wayang wong Parwa nya éta wayang wong anu nyokot lakon tina carita Mahabarata (asta Dasa Parwa) anu sakabéh lalakona kajaba para panakawann, teu aya nu maké topéng (tapel).[2] Wayang wong Ngramayana anu disebut wayang wong, nyokot lakon tina carita Ramayana anu hampir sakabéh lalakona maké topéng.[2]
Sajarah ayana Wayang Wong Priangan[édit | sunting sumber]
Keur jaman Indonesia-Islam bukti-bukti ngeunaan mekarna seni tari di Jawa Barat anyar kaluar dina abad ka-16, utamana sanggeus Cirebon ngikeut hubungan anu raket jeung Demak 1542-1581.[3] Dina abad ka-16 lalakon anu nyebarkeun agama di Cirebon,di antarana : Sunan Gunung Jati di barengan ku Sunan Kalijaga, anu boga cara pikeun ngumpulkeun rahayat pikeun daék ngadéngékeun khotbah jeung daék asup kana agama Islam kalayan ngagunakeun gamelan, wayang sarta pintonan tari-tarian.[3] Ieu mangrupa bukti yén masarakat Jawa Barat saacan jaman Islam geus resep kana kasenian utamana seni tari.[3] Di Jawa Tengah keur jaman Indonesia-Islam, utamana keur jaman Mataram anyar dina taun 1524-1755, aya kondisi anu relatif sarua jeung di Cirebon dina hal aktivitas nyebarkeun agama Islam.[3] Numutkeun legénda Jawa, para wali ngagunakeun gamelan, wayang jeung wayang topéng pikeun sarana narik anggota masarakat Jawa ngumpul, jeung sanggeus nonton, wali tuluy khotbah pikeun méré ajaran agama Islam ka masarakat.[1] Numutkeun tradisi Jawa, para wali, utamana Sunan Kalijaga sok disebutkeun salaku manusa anu sagala bisa.[4] Sunan Kalijaga anu sok disebut nu nyiptakeun topéng-topéng pikeun mintonkeun wayang topeng pangheulana dina abad ka-16.[4] Sunan Kalijaga dina nyieun pola topeng nurutan pola wayang gedhog, jeung mimiti nyieun topéng disebutkeun dina taun 1508 taun Jawa (angesti sirna yakseng bawana) atawa dina taun 1586 Maséhi.[4] Anu di sebut wayang gedhog nyaéta pola anyar pintonan wayang (wayang kulit) anu mawa carita Panji, anu aya di Jawa Timur dina ahir jaman Majapahit atawa keur agama Islam mulai mangaruhan dina ahir abad ka-15.[4] Keur jaman Majapahit (1584-1755), wayang topéng sajaba mangrupa pintonan istana, kasebar ogé di daérah pantai (pesisir) jeung daérah luar karajaan (mancananagara).[4] Di daérah pantai jeung luar karajaan rombongan wayang topéng lolobana dipingpin ku para dalang wayang kulit.[4] Lalakon anu terkenalna nyaéta Jaka Bluwo, Jaka Semarung, Jaka Penjaring, jeung Kudanarawangsa.[4] Ku kitu ulah diherankeun deui yén di Cirebon tumuwuh sarta ngembang wayang wong bertopéng atawa wayang topéng atawa ogé disebut topéng dalang.[4] Sabab, Sunan Kalijaga anu mantuan Sunan Gunung Jati nya éta seniman adiluhung dina hal wayang topéng kasebut.[5]
Ciri-ciri[édit | sunting sumber]
Ciri-ciri Wayang Wong Priangan nya éta lakon anu dibawakeuna leuwih mindeng nyaritakeun carita galur Mahabarata kaasup Bharatayudha, Arjuna Sasrabahu, sarta sawatara sempalan carita anu kaceluk kawas lakon Jabang Tutuka, Brajamusti, sarta Srikandi-mustakaweni.[4] Para palaku atawa penarina henteu maké topéng sarta dialogna langsung diucapkeun ku para palakuna, sedengkeun dalangna ngan berperan ngungkabkeun narasi waé, sedengkeun tata busana sarta riasna indit ti Wayang Golék kaasup dialog sarta narasina, ngeunaan tarian, dina dasarna mangrupa perpaduan tina sawatara asal nyaéta ti Wayang Wong Cirebon, tari Tayuban, Pencak Silat, sarta tari-tarian Wayang Golekna.[4]
Cara Pintonan[édit | sunting sumber]
Lamun kajadian-kajadian pintonan Wayang Wong Priangan ti mimiti mangsa saacan kamerdekaan nepi ka masa sanggeus kamerdekaan, anu dialaman ku kelompok-kelompok di kalangan ménak jeung anu dialaman ku kelompok-kelompok dikalangan rahayat disusud, ku kituna aya dua cara pintonan: Cara pintonan mandiri jeung ditanggep.[6].
- Mandiri nya éta cara pintonan anu teu gumantung ka jalma séjén, artina pintonan anu direncanakeun jeung diayakeun ku cara mandiri ku kelompok wayang wong priangan anu rék mintonkeun.[6]
- Cara pintonan ditanggap, nya éta pintonan anu ditampilkeun ku sabab ayana panggilan atawa uleman pikeun hiburan dina acara hajatan, salametan, atawa kawinan, ku kituna hiji pintonan ditanggap ku sabab ayana pihak anu ngundang.[6]
Palaku[édit | sunting sumber]
Palaku dina pintonan Wayang Wong Priangan nyaéta jalma-jalma anu sacara langsung berperan dina ngawujudkeun para tokoh jeung ngahirupkeun penyajian Wayang Wong ku kituna bisa dipintonan.[7] Hiji carita atawa lakon bisa kacipta jadi hiji pintonan lamun dicekel ku hiji pamaén atawa leuwih.[7] Lamun dina pintonan Wayang Kulit aktor-aktrisna nyaéta boneka-boneka tina kulit, sedengkeun Wayang wong aktor-aktrisna jalma.[1] Sajaba ti éta, dina penyajian Wayang Wong aya perpaduan harmonis antara drama atawa carita anu dibawakeun ku dialog, tari jeung instrumen gamelan salaku pengiringna.[3] Dina nyajikeun pintonan Wayang Wong ieu, sajaba saban penari ngomong, aya ogé juru carita anu disebut dalang.[3] Ku kituna, palaku utama dina pintonan Wayang Wong Priangan diwangun ku mayang, dalang, nayaga, jeung sinden.[3]
Mayang[édit | sunting sumber]
Mayang dina Wayang Wong Priangan nyaéta aktor-aktris anu ngavisualisasikeun jeung ngahirupkeun sakabéh tokoh wayang luyu kalayan lakon anu dibawakeun, alus minangka pemeran utama atawa minangka pemeran pembantu.[4] Aya sebutan anu spésifik pikeun anu nari Wayang Wong Priangan nyaéta anak wayang.[4] Spesifikasi nu utamana dina jenis lalakon atawa nu jadi lalakon Wayang Wong Priangan, katilik tina jenis kelamin lalakon wayang jeung tingkatanana karakter atawa watekna.[4] Aya ogé ciri-ciri karakter unggal lalakon dina Wayang Wong Priangan, sanajan geus tangtu tapi kaungkap rélatif leuwih basajan lamun dibandingkeun jeung ciri-ciri lalakona Wayang Wong Keraton Yogyakarta, dina jenis lalakon lalaki atawa awéwéna.[4] Sanajan kitu, dina sababaraha hal anu dasar, ciri-ciri karakter dina unggal lalakon Wayang Wong Priangan, miboga hal nu sarua dina tipe-tipe gerak dina unggal lalakon Wayang Wong Keraton Yogyakarta.[4]
Dalang[édit | sunting sumber]
Kecap "dalang" asal kecapna tina Basa Kawi,[8] "Dalang", numutkeun Kamus Besar Bahasa Indonesia, artina jalma anu maénkeun wayang; wayang kulit; wayang golék.[8] dalang nyaéta nu nyusun naskah, produser, juru carita, pamingpin pintonan, jeung ogé nu maénkeun éta wayang.[9] Sedengkeun numutkeun Soedarsono, dalang kudu nyaho tambon (sajarah dina carita kuno), gending (musik), gendéng (nyanyi), gendeng (wani kumaha waé), basa (ngawasa basa Jawa), ompak-ompak (bisa nyaritakeun kalayan kecap-kecap anu kuat nepi ka nepungan sasarana), ilmu batin (élmu kabatinan), jeung sabetan (tehnik maénkeun wayang).[4] Ku kituna hiji dalang nyaéta jalma nu serba bisa.[4] Peran dalang dina pintonan Wayang wong Priangan ngan ukur pakait jeung narasi anu di omongkeun ku cara kakawén jeung nyandra, sabab dialog atawa antawacana dina unggal tokoh wayang sok diomongkeun langsung ku penari sewang-sewangan, aya ogé peranan khas pikeun dalang anu séjéna nya éta salaku nayaga cempala jeung kecrék.[9]
Nayaga[édit | sunting sumber]
Pintonan wayang wong dina umumna dipirig ku sapapakas gamelan, jeung nu nabehna kaum lalaki anu disebut nayaga atawa pangrawit, jeung salaku vokal atawa juru kawih, anu disebut sinden anu umumna dibawakeun ku awéwé, jumlah nayaga wayang wong priangan disaluyukeun jeung jumlah gamelana, nyaéta sapuluh jalmi, anu kabagi dina : rebab, kendang, saron anak, saron indung, panerus, rincik, gambang, ketuk, jeung goong, nu nyinden dina wayang lobana mung hiji.[9]
Fungsi sarta Harti[édit | sunting sumber]
Masarakat nyaéta sakumpulan jalma-jalma anu hirup babarengan jeung ngahasilkeun kabudayaan, kabudayaan éta miboga fungsi anu sakitu gedenana pikeun manusa jeung masarakat.[10] Rupa-rupa kakuatan anu kudu disanghareupan ku masarakat jeung anggota-anggotana sarupaning kakuatan alam atawa kakuatan-kakuatan sejena di masarakat éta sorangan anu teu alus waé pikeun maranéhna.[10] Saban ti éta manusa jeung masarakat ogé merlukeun kapuasan dina dirina sorangan, rék dina hal bidang spiritual atawa material.[10] Cara pandangan historis ngajarkeun yén unggal kabudayaan geus ngalakonan hiji fase yén unggal kasenian ogé teu nyorangan dina kahirupanana, tapi jadi bagian dina kahirupan urang.[10] Ku kituna kasenian nu tumuwuh dina unggal lapisan masarakat jadi salah sahiji unsur penting dina kabudayaan.[10] Ku kituna kasenian miboga peranan fungsi jeung arti (makna) anu penting pikeun masarakat.[10] Sababaraha fungsi seni pintonan dina lingkungan-lingkungan etnik di Indonesia, bisa disebutkeun di handap ieu :
- Ngadatangkeun kakuatan anu gaib
- Ngajemput roh-roh pelindung pikeun datang di tempat pamujaan
- Ngadatangkeun roh-roh alus pikeun ngusir roh-roh goreng
- Méré pituduh ka nenek moyang kucara nyonto kagagahan jeung kasigapana
- Nu ngalengkepan upacara anu aya hubunganana jeung peringatan tingkatan hirup hiji jalma
- Pakakas upacara sahubungan jeung waktu-waktu nu tangtu dina muterna waktu
- Wujud tina dorongan pikeun ngungkabkeun kaendahan.[11]
Galeri[édit | sunting sumber]
Referensi[édit | sunting sumber]
- ↑ a b c d e f (id) Soedarsono, Wayang Wong Dramatari Ritual Kenengaraan di Keraton Yogyakarta, Gadjah Mada University Press, Yogyakarta,1997, H.4.
- ↑ a b c d (id) Wayan Dibia, Perkembangan Seni Tari di Bali, Proyek Sasana Budaya Bali, 1977/1978, H.38.
- ↑ a b c d e f g (id) Soedarsono, Djawa dan Bali dua pusat perkembangan Dramatari Tradisional di Indonesia, Gadjah Mada University Press, Yogyakarta,1972, H.112.
- ↑ a b c d e f g h i j k l m n o p q (id) Soedarsono,op.cit.,1997,h.20.
- ↑ (id) Soedarsono,loc.cit.,1997.
- ↑ a b c (id) Ibid, h.236
- ↑ a b (id) Sal Murgiyanto jeung I Made Bandem, Seni Teater Indonesia, Proyek Pengadaan Buku Pendidikan Menengah Kejuruan, Dep.Dikbud, Jakarta, 1983, H.55.
- ↑ a b (id) S.Wojowasito,Kamus Kawi Indonesia,Pangarang, Bandung, 1977, H.272.
- ↑ a b c (id) Claire Holt, Art in Indonesia:Continuities and Change, Cornell University Press, Ithaca and London,1976, H.131
- ↑ a b c d e f (id)PJ Bouman, op.cit., h.130
- ↑ (id) Edi Sedyawati, Pertumbuhan Seni Pertunjukan, Sinar Harapan, Harapan, Jakarta, 1981, H.53.


text:
Hendrik Antoon Lorentz
Hendrik Antoon Lorentz (1853-1928) nyaéa fisikawan Walanda anu meunang panglélér Nobel dina widan fisika bareng jeung Pieter Zeeman dina taun 1902.[1]
Lahir di Arnhem, Walanda.[1] Anjeunna diajar di universitas Leiden.[1] Dina umur 19 taun anjeunna balik deui ka Arnhem jeung ngajar di salah sahiji SMA.[1] Sabari ngajar, anjeunna nyiapkeun tésis doctoral anu ngalegaan téori James Clerk Maxxwell ngeunaan éléktromagnét nu ngawengku wincikan tina pemantulan jeung pembiasan cahaya.[1]
Dina taun 1878 anjeunna jadi uru besar fisika téoritis di Leiden anu mangrupa tempat digawéna nu munggaran.[1] Ajeunna hirup di dinya salila 34 taun, tuluy pidah ka Haarlem.[1] Lorentz nuluykun pagawéanana pikeun ngabasajankeun téori Maxwell jeung ngawanohkeun gagasan yén médan éléktromagnétik téh disababkeun ku muatan listrik dina tingkat atom.[1] Anjeunna ngébréhkeun yén mancarna cahaya ku atom jeung rupa-rupa gejala optic bisa diruntut kana gerak jeung interaksi atom.[1]
Lorentz ogé nyieun kontribusi anu gedé pikeun nalungtik fénoména banda nu gerak.[2] Dina hiji risalah anu lega dina ngajelaskeun kasalahan jeung masalah-masalah anu muncul di sagédéngeun éta, anjeunna nuturkeun hipotésis AJ Frensel ngeunaan ayana éter teu gerak, anu sacara bébas nembus sakumna awak.[2] Éta asumsi téh ngawangun wangun dasar tina hiji téori umum ngeunaan fénoména listrik jeung optik awak gerak.[2]


text:
Sipoah
Sipoah, Cipoah, nyaéta parabot paranti ngitung asal Cina.[1] Sipoah nyaéta pakakas anu dipaké pikeun ngitung operasi aritematika. Kawas penjumlahan, pengurangan, perkalian, sarta pembagian. Sipoah bisa disebutkeun minangka “komputer kuna”.[2] Di Indonésia sipoa leuwih dipikawanoh kalayan ngaran sempoa, sedengkeun di masarakat Cina sipoah leuwih dipikawanoh kalayan ngaran "suan pan" (papan berhitung) sarta mindeng dipaké dina itungan dagang.[2]
Déskripsi[édit | sunting sumber]
Sipoah diwangun ti susunan sawatara siki sarigsig kai paralél anu perenahna dina hiji carangka atawa pigura.[2] Susunan sarigsig ieu biasana kabagi jadi dua jajar. Anu dipisahkeun ku hiji pangwates anu arahna ajeg lempeng kalayan sarigsig tadi.[2] Dina barisan anu perenahna di handapeun pangwates saban sarigsig ngeusi lima siki manik-manik, sedengkeun barisan anu perenahna di luhur pangwates, saban sarigsig ngeusi dua siki manik-manik.[2] Sarigsig téh perenahna aya di pangkatuhuna ngawakilan satuan-satuanna, atawa saban manik-manik nilaina téh hiji.[2] Sarigsig anu aya di belah kéncana ngawakilan puluhan nepi ka saban manik-manik nilaina téh sapuluh , sarta kitu saterusna, ka arah kénca saban sarigsig ngawakilan kelompok bilangan kalipetan sapuluh. Kitu ogé dina sarigsig anu perenahna dina bagian katuhu luhur pangwates luhur ogé nilaina hijian , tapi saban manik-manik ngawakilan angka lima.[2] Jeruji palebah kéncana ogé nilaina puluhan, atawa saban manik nilaina lima puluh sarta saterusna.[2]
Sajarah Sipoah[édit | sunting sumber]
Abakus geus aya saprak taun 1100 SM sarta bisa dikira-kira kapanggih ku bangsa Babilonia anu saterusna dimekarkeun ku bangsa Romawi.[2] Abakus mimitian dipaké di Éropa, Arab, sarta Asia dina abad pertengahan, utamana dina perdagangan.[2] Saprak kapanggih notasi sistem angka Hindu, Arab, sipoah mimiti ditinggalkeun.[2] Tapi nepi ka ayeuna sipoah masih dipaké ku bangsa Cina, Koréa, sarta Jepang, dina itungan dagang maranéhanana.[2] Di Indonésia pamakéan sipoah ogé mimitian sumebar deui dipaké kalayan dibukanya loba tempat kursus anu ngajarkeun pamakéan simpoa. Pangawasaan baris simpia nyieun para pelajar leuwih gancang dina ngerjakan soal aritematika.[2]


text:
Kapuloan Bangka Belitung
Kapuloan Bangka Belitung nyaéta hiji propinsi di Indonésia nu ngawengku Pulo Bangka jeung Belitung sarta sababaraha pulo leutik nu aya di wdantaneun Sumatra, deukeuteun Propinsi Sumatra Kidul. Ibu kota propinsi ieu nyaéta Pangkalpinang. Kota ieu disahkeun dina tanggal 9 Pébruari 2002.
- Kedik nyaéta alat tradisional nu digunakeun keur tatanén.
Daptar eusi
Musik tradisional[édit | sunting sumber]
- Musik Dambus
Pasakan/kadaharan tradisional[édit | sunting sumber]
- Lempah kuning nyaéta pasakan has ti Pulo Bangka. Bahan dasar kadaharan ieu nyaéta lauk laut nu dibungbuan rupa-rupa bungbu dapur saperti konéng, bawang beureum dan putih serta lebngkuas dan terasi atau belacan yang khas dari daerah Bangka.
- Getas
- Rusep
- Calok
- Teritip
- Belacan
- Tembiluk
- Lempah daret
- Otak-otak
- Sambalingkung
- Martabak bangka
Pamaréntahan[édit | sunting sumber]
Kabupatén jeung kota[édit | sunting sumber]
- Kabupatén Bangka
- Kabupatén Bangka Barat
- Kabupatén Bangka Tengah
- Kabupatén Bangka Selatan
- Kabupatén Belitung
- Kabupatén Belitung Timur
- Kota Pangkal Pinang


text:
Donatello
Donato di Niccolò di Betto Bardi (sakitar 1386 - 13 Desember 1466), ogé anu dikenal Donatello, nya éta salah saurang seniman jeung pamatung Italia ti Firenze dina awal abad Renaisans.[1] Ajneunna dikenal sabagé salah sahiji pamatung anu pang hadéna dina jaman éta.[1] Anjeunna maké tipe husus dina tehnik nyieun patung anu nyieun karyana katingali leuwih nyata.[1]
Awal Kahirupan[édit | sunting sumber]
Donatello nya éta anak ti Niccolò di Betto Bardi, anggota sekutu Florentine Wool Combers, anu gumelar di Firenze kurang leuwih taun 1386. Donatello dididik di imah kaluarga Martelli.[2] Anjeunna meunang latihan seni di hiji béngkél tukang emas anu tuluy gawé di studio Lorenzo Ghiberti.[2]


text:
Zoroaster
Zarathustra (basa Parsi: زرتشت (Zartosht),basa Kurdi: Zerdeşt, basa Gujarati: જરતોશ્ત, basa Yunani: Zwpoάσtpnς, (Zoroastres), jeung basa Latin: Zoroaster) nya éta ngaran hiji nabi ti Persia (kiwari Iran). Anjeunna nya éta nu ngarintis Zoroastrianisme nu diagem ku bangsa Persia.[1] Anjeunna ogé mangrupa imam pangajar.[1] Zarathustra disawang hirup di taun 1100-550 SM. Aya ogé nu nyebutkeun anjeunna hirup ti taun 1200-1600.[1]
Harti ngaran[édit | sunting sumber]
Ngaran Zarathustra atawa diéja salaku Zaraθ-uštra dina basa Avesta, bisa ogé mangrupa hiji kecap majemuk bahuvrihi jeung kawengku ti kecap zarəta- "lemah, kolot" jeung uštra "onta". Jadi bisa disebutkeun yén Zarathustra téh: "Anjeunna nu ngabogaan onta kolot. Ngan, di kecap mimiti sakapeung sok dihartikeun salaku "konéng" atawa "emas" (saluyu jeung basa Parsi modern zærd) nepi ka hartina jadi "Anjeunna nu ngabogaan onta nu warnana kaemasan". Ahura Mazda sorangan sacara etimologi nu hartina: Ahura (Tuhan) jeung Mazda (kawijaksanaan).[2]
Ajaran-ajaran[édit | sunting sumber]
Dasar ageman ti Zarathustra nya éta monotheisme, nya éta muja ka hiji Tuhan, Ahura Mazda.[2] Angra Mainyu, nu mangrupa Pangawasa “Kegelapan” jeung lawan ti Ahura Mazda, nya éta nu sok hianat ka Tuhanna.[3] Ajaran Zarthustra ogé ngabenerkeun mahluk suci nu sifatna welas asih nu ngabantuan pajoanganna.[2] Ngan sanggeus Zarathustra maot, kapercayaan ka mahluk suci éta dirobah jadi konsepsi kadewataan nu dihubungkeun jeung penciptaan alam, nu kawengku ti genep tingkat penciptaan wanda-wanda alam, nya éta:[2]
- Asha Vahista salaku dewa tata tartib jeung kabeneran nu éndah jeung sering digambarkeun salaku dewa nu ngawasaan seuneu;
- Vohu Manah salaku dewa nu haténa bersih (God mind) jeung sok digambarkeun salaku sapi jalu;
- Keshatra Vairya salaku dewa “pencinta” jeung pangawasa sagala logam;
- Spenta Armaity salaku dewa ibadah nu pinuh welas jeung pangawasa bumi jeung taneuh;
- Haurvatat nya éta salaku buleudan jeung kakawasaan sarta pangawasa cai jeung tutuwuhan;
- Amertat, sarua jeung Haurvatat, salaku dewa buleudan jeung kakawasaan sarta pangawasa cai jeung tutuwuhan.[2]
Sagala bentuk agemanna dijieun dina hiji kitab nu disebut Gathas jeung Avesta.[2]


text:
Brawn GP
Brawn Grand Prix Formula 1 Team (alias Brawn GP) mangrupakeun salahsahiji tim balap Formula 1 ti Inggris. Tim ieu mangrupakeun akusisi ti tim Honda F1 anu mundur di akhir 2008 ku lantaran terkena imbas krisis global. Bos tim ieu nyaeta Ross Brawn, dibaturan ku dua pembalap nu kaasup cukup alus, nyaeta Jenson Button sareng Rubens Barrichello.
Tim ieu ngamimitian debutna di GP Australia 2009. Di balapan eta, tim ieu langsung nyatet sajarah anyar, ku lantaran mampu ngaraih pole position sareng kameunangan. Pertama kalian jang tim anyar sejak era Mercedes di taun 1954.


text:
Kumpulan Dongéng Basa Sunda
Ieu blog dieusi ku sababaraha rupa dongéng anu osok didongéngkeun di masarakat atawa urang Sunda. Sanajan sawaréh dongéngna bisa disebutkeun ngan ukur aya di sawatara wewengkon (henteu sumebar ka saban wewengkon di tatar pasundan), tapi aya alusna ogé dijadikeun bahan bacaan ngeunaan dongéng baheula.
Waktu dilongok dina ping 7 Jumadil Ahir, tulisan pangahirna téh dongéng ngeunaan Cipeucang (dipedalkeun dina ping 3 Maret 2010). Ieu dongéng nyaritakeun ngeunaan hiji tempat anu aya di Désa Sukamukti Kacamatan Bojongmanggu Bekasi. Dongéng ieu nyaritakeun raratan asal-usul ngaran lembur Cipeucang. Kunaon sababna eéta lembur disebutna Cipeucang.
Terus aya deui dongéng ngeunaan sasatoan anu judulna Kuya Ngagandong Imahna. Ieu dongéng mah nyaritakeun jujutan naon sababna kuya bet ngagandong imahna. Naon sababna sakadang kuya bet mamawa waé imahna. Salian ti éta, aya sababaraha deui dongéng anu dipedalkeun dina ieu blog. Pikeun anu panasaran, sumangga waé longok ka alamat blog http://dongengbasasunda.blogspot.com/.
Ngeunaan anu nyieun ieu blog, teu disebutkeun sasahana. Data anu diancokeun ngan ukur nyebutkeun daptar blog anu dijieunna katut jinis anu boga ieu blog, anu nyieunna téh cenah saurang wanoja. Teu disebutkeun sasahana reujeung panganjrekanana.
Posted on 28 April 2012, in Blog Sunda and tagged Dongeng, jujutan, lembur, sasatoan. Bookmark the permalink. Tunda talatah.


text:
Sataun simkuring teu nulis di ieu blog..hahaha.. enya sataun, da postingan nu terahir teh ternyata ditulis taun 2008. hehehe.. Taun kamari, ayeuna mah tos taun 2009. Nembe weh kamari Kabupaten Majalengka teh ulang taun nu ka-519.
Kaleresan ngawitan sasih Juni 2009, simkirung aeh simkuring, tuh nya, kabawakeun ku kang Ohank euy, nyebat na teh simkirung wae ayeuna mah.hahahaha.. enya, pribados teh tos janten Urang Majalengka, janten urang lembur wae ah, tos bosen panginten jadi urang kota teh, komo di Jakarta, paranas di tambih deui polusi na langkung seueur. Ari di Majalengka mah panas oge ngahiliwir aya angin, janten karaos tariis.hehehe..
Tah, di handap simkuring nga-posting foto-foto alun-alun Majalengka. Tapi ngan ti sahiji sisi wungkul, ti palih payun wungkul nu di pinggir jalan raya tea. Keun lah, manawi ngke mah tiasa ti palih mana-mana.hehehe..
Manawi nu nuju aya di luar nagari, nu nuju nyiar rejeki ka luar nagari, ngaraos sono ka Majalengka, tah ieu aya foto na. Tong hilap ngke pami tos uwih ka lembur, mentraktir Sayah jajan baso di Majalengka nyah..hehehe.
Walah, geuning foto simkuring nu pangluhurna..hehehe.. Punten ah, salam pangwanoh wae ti Simkuring.
Tah, ieu Gedung Juang, nu aya di sagigireun Gedung DPRD Majalengka.
Masjid Agung Al Imam, tuh, wayah pasosore mah seuer nu olah raga.
Geuning aya panggung?? hehe.. Eta teh bade aya acara musik, dalam rangka HUT Majalengka ka-519. Aya Utopia Band.
Tuh, Majalengka Remaja, REligius Maju seJAhtera. Amiin. Mugia Bupati ayeuna Bapak Sutrisno, tiasa ngamajukeun Majalengka. Amin.
Mangga ah, sakitu heula tulisan ayeuna mah. Insya Allah ngke di sambung deui ku carita nu sanes sareng foto foto nu sanes na, nu kalangkungan ku simkuring pokona mah..hehehehe..


text:
Al 'Asri
Surat Al Asri nyaéta surat ka-103 dina Al Qur'an. Surat ieu digolongkeun surat makkiyah sarta diwangun ku 3 ayat. Kecap Al Asri atawa Al 'Ashr hartina téh waktu/mangsa sarta dicokot tina ayat kahiji ieu surat. Eusi surat ngagambarkeun yén saéstuna kabéh manusa aya dina kaayaan rugi kajaba jalma-jalma anu sok ngalakonan amal soléh, silih naséhatan dina bebeneran sarta kasabaran.
Daptar eusi
Eusi jeung Tarjamah[édit | sunting sumber]
Hubungan surat Al Asri jeung surat Al Humazah[édit | sunting sumber]
Dina surat Al Asri Alloh ngajelaskeun sifat-sifat jalma anu henteu dina kaayaan rugi, sedengkeun dina surat Al Humazah Alloh nerangkeun sababaraha sifat jalma anu rugi.
Tumbu kaluar[édit | sunting sumber]
Rujukan[édit | sunting sumber]
- Al-Amin Al-Quran Tarjamah Sunda ku K.H. Qamaruddin Shaleh, C.V. Penerbit Diponegoro, Bandung, 2003.
- Al Quran dan Terjemahnya, Departemen agama, C.V. Toha Putra, Semarang, 1971


text:
Bayah
Bayah bagian eusi awak jelema anu gawéna pikeun milu ngabersihan getih jero jajantung jeung ayana di jero dada, hawa nu diseuseup ku urang asupna ka jero sarta dikaluarkeunana ogé ti dinya, sok disebut gagambos atwa kakapes. [1]perenahna aya dina jero rongga dada manusa sabelah katuhu jeung kénca anu dibulen ku tulang rusuk.[2] Bayah ngawengku dua bagéan nya éta bayah beulah katuhu anu miboga tilu gelambir jeung bayah kénca anu miboga dua gelambir.[2] Sabenerna bayah téh mangrupa kumpulan gelembung alveolus anu mungkus ku selaput anu disebut selaput pleura.[2]
Pungsi Bayah[édit | sunting sumber]
Bayah mangrupa an organ anu vital pikeun kahirupan manusa ku sabab lamun euweuh bayah manusa boal bisa hirup. Dina sistem ékskresi, bayah miboga pungsi pikeun ngaluarkeun karbondioksida (CO2) jeung uap cai (H2O).[3] Di jero bayah lumangsungna patukerna antara gas oksigén jeung karbondioksida.[3] Sanggeus ngaluarkeun oksigen, sél-sél geutih beureum menangkap karbondioksida pikeun hasil metabolisme awak anu bakal dibawa kana bayah.[3] Dina bayah karbondioksida jeung uap cai dileupaskeun jeung dikaluarkeun tina bayah ngaliwatan irung.[3]
Panyakit dina Bayah[édit | sunting sumber]
Asma atawa mengék nya éta kelainan nu disababkeun ku penyumbatan saluran napas anu diantaranan disebabkan ku alérgi kana buuk, bulu, kebul atawa tekenan psikologis.[3] Salain éta aya kangker bayah nya éta gangguan bayah anu disababkeun ku kabiasaan ngaroko.[3] Emphysema nya éta panyakit bengkakna bayah ku sabab pembuluh getihna kaeusian hawa.[3] Tarékah nyingkahan panyakit dina bayah nya éta ku cara hirup séhat saperti :
- Ngatur pola dahar kalayan ngadahar kadahran anu séhat jeung anu ngandung giji alatan taratur.[3]
- Olah raga sacara taratur.[3]
- Istirahat minimal 6 jam unggal poé .[3]
- Nyingkahan konsumsi rokok, nginum anu ngandung alkohol jeung narkoba.[3]
- Singkahan Stress.[3]


text:
Surili
Surili (Presbytis comata, génus Presbytis, golongan Langur, subfamili Colobinae, famili Cercopithecidae, superfamili Cercopithecoidea. Ciri umumna bulu hideung-coklat jeung rada hawuk, buntut jeung disabudeureun dadana bodas. Surili ngarupakeun spésiés monyét éndemik wewengkon Tatar Sunda (Jawa Kulon-Tengah), utamana di wewengkon Ujung Kulon, Leuweung Sancang, Gunung Gedé, Gunung Halimun, Gunung Tilu, jeung Gunung Patuha. Kusabab éndemik Jawa Kulon (wewengkon administratif Jabar jeung Banten), surili ieu dijadikeun salasahiji ikon sato/fauna Jabar.
Ceuk Direktur Konsérvasi Alam Nusantara (Konus) kira-kira 10 taun kaliwat, populasi surili antara 4.000-6.000. Kiwari, taun 2006 jumlahna kurang ti 4.000. Nu jadi sabab leuweung nu salila ieu jadi habitat asli ukur nyésa dalapan persén. Salian ti éta surili oge salah sahiji primata nu umum dijualbelikeun kalayan ilégal, padahal surili geus dilindungi kalayan maké payung hukum SK Menteri Kehutanan No 301/1991.


text:
Picung
Picung atawa pucung, atawa Kemayang (dina basa Indonesia) (Pangium edule Reinw. ex Blume; sélér (suku) Acariaceae, tiheula diasupkeun kana Flacourtiaceae) nyaéta tuwuhan anu tumuwuh liar atawa satengah liar.
Siki picung, anu disebut oge kelewek, dipaké jadi samara asakan Indonésia anu ngahasilkeun warna hideung dina rawon jeung sop konro. Sikina, anu ngabogaan palapis siki anu bisa didahar, lamun atah pohara ngandung racun alatan ngandung asam sianida dina konséntrasi anu luhur. Lamun didahar dina jumlah nu tangtu siki kapayang baris ngabalukarkeun lieur (mabok).
Racun dina siki ieu bisa dipaké pikeun racun dina mata panah. Siki picung aman dikokolakeun pikeun kadaharan lamun geus dikulub sarta dikeueum leuwih tiheula.
Kai pepelakan ieu ogé boga ajén ékonomi, kalawan beurat jenis 450-1000kg.m-3.
Babasan "mabok kepayang" dina basa Malayu/Indonesia dipaké pikeun ngagambarkeun kaayaan hiji jalma anu keur ragrag asih sahingga henteu sanggup mikir sacara logis.
Ngaran patempatan[édit | sunting sumber]
Di Tatar Sunda, loba pisan patempatan anu dingaranan ku ngaran tutuwuhan. Patempatan anu maké kecap 'picung' di antarana:
- Kacamatan Picung, Kabupatén Pandéglang
- Kacamatan Cipicung, Kuningan
- Désa Cipicung, Banyuresmi, Garut
- Désa Cipicung, Jatigedé, Sumedang
- Désa Cipicung, Cijeruk, Kabupatén Bogor
- Désa Cipicung, Culaméga, Kabupatén Tasikmalaya
- Désa Cipicung, Maja, Kabupatén Majalengka
- Désa Cipicung, Sukatani, Kabupatén Purwakarta
Tumbu ka luar[édit | sunting sumber]
- (en) hear.org
- (en) ecoport.org
- (en) waynesword.palomar.edu
- (en) uni-graz.at
- (en) idrinfo.idrc.ca


text:
Urang Sunda
Urang Sunda mangrupa salah sahiji séké sélér nu ngeusi utamana bagian kulon pulo Jawa, populasi kadua panglobana di Indonésia. Luyu jeung sajarahna, urang Sunda lolobana sumebar di lemah caina nu kiwari sacara administratif sumebar di propinsi Jawa Kulon, Banten, Jawa Tengah, DKI Jakarta, jeung Lampung kidul. Lian ti éta, program transmigrasi ti Tatar Sunda ka sababaraha wewengkon di Kalimantan jeung Sulawesi ogé ngahasilkeun kantong-kantong masarakat Sunda, katambah ku pribadi-pribadi nu sumebar di sakuliah dunya, nu utamana kadorong ku motif ékonomi.
Daptar eusi
Sajarah
Basa
Umumna mah urang Sunda maké basa Sunda (aya sababaraha basa wewengkon, nu masing-masing boga ciri) dina paguneman sapopoé, ngan ka dieunakeun, basa Sunda téh beuki kadéséh ku basa gaul lianna, utamana ku basa Indonésia salaku basa nasional di Indonésia. Di wewengkon wates atawa nu sacara tradisional loba sélér séjén (Jawa), ilahar ogé dipaké basa campuran (Jawa Réang, Jawa Sérang), gumantung jeung saha ngobrolna. Kadéséhna basa Sunda ku basa Indonésia dipangaruhan ku sababaraha hal, di antarana kusabab basa Sunda teu kungsi dipakéna sacara formal, ayana béda basa wewengkon nu kadang dianggap nyusahkeun (sieun salah), sarta lobana sélér séjén nu datang ka Tatar Sunda.
Budaya
Numutkeun sajarahna, cenah mah urang Sunda téh boga dasar budaya huma, sahingga condong ka solitér. Titinggal kaadaban kolot kapanggih di wewengkon sisi Situ Bandung Purba, Guha Pawon, sarta sababaraha situs arkéologi mangrupa kabuyutan/pamujaan mégalitik. Di Nusantara/Indonésia, bukti arkéologis nunjukkeun yén kaadaban tulis pangkolotna téh aya di Tatar Sunda. Karajaan-karajaan Sunda nu kacatet dina sajarah atawa katalungtik titinggalna aya sababaraha karajaan, di antarana Salakanagara, Kendan, Tarumanagara, Sunda, Galuh, Sumedanglarang, Cirebon, jeung Banten.
Ageman
Numutkeun titinggal arkéologis sarta naskah-naskah Sunda kuna nu tos katalungtik, urang Sunda jaman baheula boga ageman monotéis, nu ka dieunakeun kapangaruhan/katambah ku ajaran Hindu, Buda, Islam, jeung Kristen. Ageman pituin urang Sunda (Sunda Wiwitan) bisa kénéh ditempo di Kanékés, Banten, nu ti jaman baheula ngurung manéh tina kamodérenan. Kiwari, kalolobaan urang Sunda ngagem Islam.
Upajiwa
Alam Sunda nu taneuhna subur ngarojong ka urang Sunda kana hirup tatanén, boh anu mangrupi: sawah, huma, pakebonan sayur, jeung leuweung produksi. Ka dieunakeun, ku mekarna industri jeung dagang, pakasaban urang Sunda jadi rupa-rupa sakumaha ilaharna bangsa lian.
Stratifikasi sosial
Urang Sunda mah cenah katelah égalitér, kagambarkeun tina basa nu dipaké ku gegedén karajaan jeung cacah dina carita-carita tradisional nu teu wanoh kana undak-usuk atawa tingkatan basa. Kadieunakeun, utamana ti saprak dijajah Mataram, "kamonésan" Sultan Agung dina nyiptakeun undak-usuk basa ditiron ku para ménak Sunda, nu hasilna mangrupa jungkrang antara ménak jeung cacah. Dina jaman dijajah Walanda, dua tingkat sosial ieu kasambung ku istilah priyayi, golongan pagawé pamaréntahan (birokrat, militér, jeung guru) nu sabenerna mah lolobana kaasup golongan ménak kénéh. Dina awal abad ka-20, strata sosial ieu beuki luntur, komo sanggeus jaman kamerdikaan mah. Najan kitu, nepi ka kiwari, watek féodal téh kadang sok kaciri kénéh aya dina kahirupan urang Sunda.
Kasenian
Kasenian Sunda anu masih populér di masarakat di antarana Wayang Golék, tembang Cianjuran, penca, rupa-rupa ibing (jaipongan, tari merak, jsb.), calung, degung, angklung, carita pantun, beluk, jsb.
Ngaran
Urang Sunda mah ilaharna maké ngaran anu basajan, kadang cukup ku sakecap, bari jeung pondok. Ku ayana pangaruh Islam anu kuat, urang Sunda loba nu maké ngaran nu nyokot tina 'asma'ul husna' digabung jeung landihan tradisional. Mun dua kecap, kadang sok maké pola "tolong-menolong" (suku kecap nu diulang), misalna Cécép Gorbacép, Asép Gumasép, Didin Saépudin, jsb. Tapi, kitu sotéh ti golongan cacah, sabab pikeun golongan ménak mah (baheula), biasana mah ngaranna diwangun ku dua kecap, sahingga rada panjang. Misalna baé Umar Wirahadikusumah, Ginanjar Kartasasmita, Huséin Jayadiningrat, Huséin Sastranegara, jsb.
Inohong Sunda
- Pra-Indonésia
- (can dieusian)
- Inohong Nasional (Indonésia)
- (can dieusian)
- Seniman
- (can dieusian)
- Lianna
- (can dieusian)
Tumbu kaluar
- Komunitas urang Sunda di Internét, ramatloka resmi Kusnét
- Sundanét, ramatloka nu ngadadarkeun unak-anik budaya Sunda, dikokolakeun ku Wahana Riksa Sunda


text:
Sabtu, 28 Mei 2011
Resesnsi Carpon Basa Sunda
OKNUM, kuring teu Salah!
Dina carpon “ Oknum” nyaritakeun hiji tokoh nya éta Uhén salaku palaku utama. Dina ieu carpon Uhén dituduh jadi oknum ku aparat desa padahal Uhén teu nyaho nanaon ngeunaan oknum nu dituduhkeun ka manéhna. Sababaraha hiji kasalahan nu nyababkeun manéhna dituduh jadi oknum nu boga niat ngawiwirang aparat désa. Ti mimiti dituduh ngaduruk gambar, nepi ka dituduh ngaduruk bandéra nu ahirna Uhén ngaringkuk di kamar tahanan.
Carpon ieu disajikeun ku basa nu gampang dipaham ku nu macana, teu loba gaya basa nu dipaké, caritana nimbulkeun kapanasaran pikeun nu maca. Alur nu dipaké dina carpon ieu téh nya éta alur mundur. Kusabab dicaritakeun deui ku Uhén nu geus ngaringkuk tilu poé ditahahan.
Numutkeun simkuring carpon ieu nyaritakeun kaayaan di jaman Orde Baru (Orba) nu loba kénéh masarakat nu dituduh sabagé oknum nu bakal ngawiwirang nagara atawa pamaréntah, ku kituna kudu diilangkeun. Di jaman Orde Baru euweuh kabébasan pikeun rahayat nepikeun kritik atawa nunjukeun teu sapanuju ka pamaréntah boh ku cara susulumputan (halus) boh ku cara terang-terangan, hartina dina pamaréntahan Orba teu wanoh ayana demokrasi teu jiga jaman sanggeus Orba (ayeuna), nu méré kabébasan ka rahayat pikeun nepikeun kritikan jeung ilubiung dina pamaréntahan boh dina tulisan atawa sacara langsung. Mun di jaman Orba naon waé jeung saha waé nu dianggap teu nurut ka pamaréntah jeung dianggap ngalawan pamaréntah bakal dihukum.
Urang sakuduna reueus jeung bingah ayana sumanget spontan ti rahayat jeung para pajuang kamerdikaan nu ku cara revolusi fisik geus suksés ngahontal hiji tahap nu konkrét dina prosés pembentukan bangsa urang, nya éta bangsa nu daulat, miboga harga diri sabagé bangsa jeung miboga hasrat pikeun ngahiji sabagé landasan kuat pikeun ngawangun prosés integrasi kabudayaan nasional Indonesia.
Sabalikna, revolusi urang geus mawa balukar post-revolusi nu mangrupa karusakan fisik jeung méntal masarakat urang. Revolusi mimitina ngarobohkeun kontinuitas kahirupan masarakat, konsekuénsina nya éta nimbulkeun improvisasi ti pola-pola kahirupan anyar nu teu mantap jeung nimbulkeun kacangcayaan dina kahirupan tan padoman.
Sanggeus revolusi, mun kamerdikaan formal geus kahontal, muncul loba masalah séjén jeung biasana sering disebut ku ahli ilmu politik sabagé prosés dékolonisasi. Dina prosés éta, norma jeung peraturan heubeul nu dianngep feodal atawa colonial dijebol jeung diganti ku norma jeung peraturan nu anyar, tapi biasana fungsi mimiti ti anjuran pikeun ninggalkeun norma-norma nu heubeul jadi remeng-remeng. Nu jadi tujuan utama nya éta ngajebol norma-norma heubeul, tapi norma jeung peraturan nu anyar teu dibina sarta teu disusun. Ku kituna nimbulkeun nambahna kacangcayaan dina kahirupan tan padoman
Ku dilarangna demokrasi, nu diantarana nepikeun pamadegan atawa kritikan ka pamaréntah téh salah sahiji balukar tina post-revolusi. Di jaman post-revolusi muncul ogé sababaraha sipat kahéngkéran mentalitas urang Indonesia, nu leuwih ngajauhkeun urang ti jiwa pangwangunan. Sifat kehéngkéran éta nu sumberna tina kahirupan nu pinuh ku kacangcayaan jeung kahirupan tan padoman sarta orientasi nu teu tegas.
Uhén jadi korban tina kahirupan nu pinuh ku kacangcayaan pamaréntah ka rahayatna sorangan, nu sakuduna dlindungi salaku warga nagara tapi malah dituduh sabagé oknum nu rék ngaruksak integritas nagara. Uhén ngan jalma ti kampung nu teu nyaho nanaon ka masalah éta, can puguh manéhna gé nyaho naon ari oknum nu dituduhkeun ka manéhna, naon sababna manéhna dituduh sabagé oknum tepi ka diasupkeun ka tahanan.
Salian ti unsure politik, aya ogé unsure séjén nu aya di carpon ieu nya éta unsure psikologi. Psikologi atawa kajiwaan Uhén kaganggu sabab manéhna dituduh ngalakukeun hal nu sama sakali teu dilakonan ku manéhna, balukar tina masalah ieu manéhna loba pikiran. Mikiran kunaon manéhna bet diasupkeun ka tahanan, nepi ka manéhna lieur sorangan sabab teu nimu sababna, manéhna ngan dituduh sabagé oknum, tapi éta gé can kabuktian bener henteuna ngan tuduhan tanpa ningali kumaha masalah nu sabenerna.
Kagiatan nu dilakukeun ku Uhén nya éta nyaritakeun masalahna atawa nepikeun eusi haténa nu salila ieu jadi pikiran manéhna ka babaturan sakamar tahananna, éta téh dina psikologi disebut ‘hubungan karib’ ((intimate society) nu ngandung konsépsi ngeunaan manusa, sato atawa banda nu ku individu (Uhén) diajak gaul sacara karib, nu bisa dipaké sabagé tempat berlindung, jeung nepikeun eusi haté mun manéhna keur miboga masalah nu ngaganggu pikiranna.
Dina carpon ieu euweuh kahéngkéran nu loba ngan aya salah sahijina nya éta teu dicaritakeun naon sababna Uhén balik deui ka lemburna maké mobil ambulan, apa manéhna geus tiwas, geuring atawa aya sabab séjén, tapi jigana ieu salah sahiji nu nyababkeun carpon ieu téh menarik pikeun dibaca nya éta nimbulkeun patalékan kumaha tungtungna nasib si Uhén, boa-boa manéhna tiwas pédah mikiran nasibna nu ujug-ujug dituduh sabagé oknum, boa-boa manéhna dihukum mati pédah tuduhan éta, atawa manéhna gering ku sabab mikiran masalah éta.
Langganan: Poskan Komentar (Atom)


text:
Frékuénsi radio
Frékuénsi radio nujul ka spéktrum éléktromagnétik di mana gelombang éléktromagnétik bisa dihasilkeun ku cara ngeupankeun arus bulak-balik ka hiji anteneu. Frékuénsi kawas kieu kaasup bagian tina spéktrum di handapeun ieu:
Catetan: di saluhureun 300 GHz, diserepna radiasi éléktromagnétik ku atmosfir Bumi kuat pisan sahingga atmosfir sacara éféktif jadi "henteu tembus" ku frékuénsi radiasi éléktromagnétik nu leuwih luhur, nepi ka atmosfir jadi transparan deui dina anu disebut wilayah frékuénsi infrabeureum jeung jandéla optik.
Pita ELF, SLF, ULF, sarta VLF patumpuk-tumpuk jeung spéktrum AF, kira-kira dina 20–20,000 Hz. Tapi, sora dikirimkeun ku komprési jeung mekarna hawa dina atmosfir, sarta lain ku énergi éléktromagnétik.
Pita frékuénsi anu ngabogaan ngaran[édit | sunting sumber]
- Pita III - 174–245 MHZ
- ISM band


text:
Pamaké:WikiDreamer
Pikeun pangwanoh ka baraya lianna, mangga eusian kaca pamaké WikiDreamer ku sababaraha hal nu peryogi kauninga, utamana ngeunaan widang naon waé nu janten interés sadérék.
Pikeun hal-hal nu sipatna téhnis, mangga buka kaca :
-
- Pitulung, atanapi mangga tingalan nu loba ditanyakeun (sanajan can lengkep) ngeunaan ramatloka ieu.
- upami sadérék nembéan di Wikipédia ieu, mangga tingali cara maké di Kursus kilat jeung Cara nyieun artikel
- Nanyakeun atawa méré usul ngeunaan Wikipédia ieu di Sawala.
- Pigunakeun Kotrétan pikeun nyobaan ngédit.
Keur tawis leungeun dina kaca sawala, siga kaca ieu, ketik ~~~~ (opat kali tanda gelombang/tilde).
Mikhailov Kusserow (sawala) 02:14, 16 Pébruari 2009 (UTC)


text:
Jamblang
Jamblang nyaéta sarupaning tatangkalan buah ti suku jambu-jambuan (Myrtaceae). Tutuwuhan nu buahna kesed haseum ieu dipikawanoh ogé kalawan rupa-rupa ngaran kawas jambee kleng (basa Acéh), jambu kling (Gayo), jambu kalang (basa Minangkabau), jambulang, jambulan, jombulan, jumblang (rupa-rupa ngaran lokal di Sulawesi Kalér), jambulan (Florés), jambula (Ternaté), jamblang (dialek Betawi, basa Sunda). Ogé juwet atawa duwet (basa Jawa), juwet, jujutan (basa Bali), dhuwak, dhalas (basa Madura), duwe (basa Bima) sarta nu séjén-séjénna. [1]
Dina rupa-rupa basa kosta, buah ieu dipikawanoh minangka jambulan, jambulana (basa Malayu), duhat (basa Filipino), jambolan (basa Walanda), jambul, jamun, atawa Java plum (basa Inggris), sarta nu séjén-séjénna. Ngaran ilmiahna nyaéta Syzygium cumini.
Daptar eusi
Gambaran botanis[édit | sunting sumber]
Tangkal anu kukuh sarta henteu ngagugurkan daun, sakapeung boga tangkal nu béngkok, luhur nepi ka 20 m, ogé boga dahan nu pondok.
Perenah daunna pahareup-hareup, gagangan 1-3,5 cm. Lambaran daun bunder endog tibalik nu bentukna rada jorong nepi ka jorong lonjong, 5-25 x 2-10 cm, puhuna ngawangun paseuk atawa ngabunder, tungtungna mintul atawa rada seukeut, boga sisi nu rata, ngajangat kandel kalawan sisi anu ipis sarta rada parat katempo. Héjo kolot ngagurilap di palebah luhur, daun jamblang rada bau terpentin lamun dirameus. Daun anu ngora boga warna kayas.
Kembang ilaharna mecenghul dina dahan anu teu daunan. Kembang leutik, diuk rarapet, 3-8 siki di unggal tungtung gagang, ambeuna seungit. Makuta daun bangunna jiga loncéng mébér atawa corong, panjangna 4-6 mm, konéng nepi ka semu wungu.
Buah bentukna lonjong nepi ka buleud endog, mindeng rada béngkok, 1-5 cm, kalayan kulit nu ipis leueur ngagurilap, beureum kolot nepi ka wungu semu hideung, sakapeung bodas. Daging buah warnana bodas, konéng ] kulawu nepi ka rada beureum wungu, ampir teu bau, ngandung réa sari buah, kesed haseum nepi ka haseum amis. Sikina lonjong, nepi ka 3,5 cm. [2]
Kaguna[édit | sunting sumber]
Buah jamblang ilahar didahar langsung (tanpa diasakan). Di India sarta Filipina, kawas kabiasaan di sawatara wewengkon di Indonésia, buah jamblang anu asak dicampur jeung saeutik uyah sarta sakapeung ditambahi gula, tuluy dikocok dina jero wadah nu ditutup (biasana dua mangkok ditangkubkeun) sahingga jadi beyé sarta ngurangan kesedna. Buah anu beunghar ku vitamin A sarta C ieu ogé bisa dijadikeun sari buah, ager atawa anggur. Di Filipina, anggur jamblang ditarékahan sacara komérsial. [3]
Kai tangkal jamblang bisa dipaké pikeun bahan wangunan, sanajan henteu istiméwa sarta rada gampang beulah. Kai ieu cukup kuat, tahan ku cai sarta serangan sarangga; sanajan rada hésé dipigawé. Anu leuwih mindeng nyaéta dipaké minangka suluh. Kulit kaina ngahasilkeun zat panyamak (tanin) sarta dimangpaatkeun pikeun warna. Daun jamblang mindeng dipaké minangka kadaharan ingon-ingon.
Sawatara bagian tutuwuhan ieu ogé dipaké minangka bahan ubar, tradisional atawa modéren. Kulit tangkal, daun, buah sarta sikina mindeng dipaké minangka ubar kencing manis, murus (diaré), sarta sawatara panyakit séjén. Malah simplisia tina kulit tangkal (dipikawanoh minangka Syzygii cortex) sarta siki jamblang (disebut Syzygii sanga) baheula dijadikeun sediaan apoték anu henteu wajib. Di sagigireun tanin, bahan aktip anu dikandungnya antara séjén nyaéta glukosida yambolin (jamboline). [4]
Tangkal jamblang ogé mindeng dipelak minangka tangkal pangiuhan di pakarangan sarta kebon (contona pikeun ngiuhan pepelakan kopi), atawa minangka panahan angin (wind break). Kembangna alus pikeun kadaharan nyiruan madu.
Tempo ogé[édit | sunting sumber]
- Marga Jambu-jambuan
Rujukan[édit | sunting sumber]
- ↑ Heyne, K. 1987. Tumbuhan Kapaké Indonésia, jil. 3. Yay. Sarana Wana Jaya, Jakarta. Hal. 1518.
- ↑ Verheij, E.W.M. sarta R.E. Coronel (eds.). 1997. Sumber Daya Nabati Asia Tenggara 2: Buah-buahan yang bisa dimakan. PROSEA – Gramedia. Jakarta. ISBN 979-511-672-2. Hal. 380-382. Steenis, CGGJ van. 1981. Flora, untuk sekolah di Indonésia. PT Pradnya Paramita, Jakarta. Hal. 327.
- ↑ Verheij, E.W.M. sarta R.E. Coronel (eds.). 1997. Sumber Daya Nabati Asia Tenggara 2: Buah-buahan yang bisa dimakan. PROSEA – Gramedia. Jakarta. ISBN 979-511-672-2. Hal. 380-382.
- ↑ Heyne, K. 1987. Tumbuhan Terpakai Indonesia, jil. 3. Yay. Sarana Wana Jaya, Jakarta. Hal. 1518. Sutrisno, R.B. 1974. Ihtisar Farmakognosi, édisi IV. Pharmascience Pacific, Jakarta. Hal. 119 dan 163.
Tumbu ka luar[édit | sunting sumber]
- (en) Sorting Syzygium names, Multilingual Multiscript Plant Name Database.


text:
Linkin Park
Linkin Park nya éta grup musik anu aliranna nu metal asal Aguora Hills, Kalifornia], Amerika Serikat anu dibentuk taun 1996[1][2]. Saacan dingaranan Linkin Park, ieu grup musik dingaranan Xero jeung Hybrid Theory[2]. Ngaran Linkin Park sorangan dicokot tina ngaran hiji taman di Los Angeles, Lincoln Park anu diplésétkeun jadi Linkin Park[2]. Personil Linkin Park diantarana: Chester Bennington (vokal), Rob Bourdon (drum), Brad Delson (gitar), Dave 'Phoenix' Farrell (gitar bass), Joseph Hahn (turntable, sampling), Mike Shinoda (backing vocal, sampling)[1].
Karir[édit | sunting sumber]
Sajarah Kabentukna Linkin Park[édit | sunting sumber]
Mike Shinoda papanggih jeung Brad Delson nalika masih sakola, terus maranéhna nyieun grup musik anyar anu dingaranan Xero, teu lila Rob Bourdon ngilu asup jadi personil Xero salaku drummer[1][2]. Nalika kuliah, Brad panggih jeung Dave, seden gkeun Mike panggih jeung Hoe Hahn, Dave jeung Joe ahirna asup ka Xero[1]. Awalna Mike saparakanca ngarékrut Mark Wakefield salaku vokalis, tapi digantikeun ku Chester Bennington[1][2]. Ngaran Xero dirobah jadi Hybrid Theory[2]. Dav Farrel pernah kaluar ti grup, tapi asup deui[1][2]. Ngaran Hybrid Theory diganti sabab sarua jeung ngaran grup musik asal Wales[1][2].
Diskografi Album[édit | sunting sumber]
Linkin Park ngarilis album pertamana HYBRID THEORY taun 200 anu suksés kajual jutaan kopi di Sakuliah dunya[1]. Lagu anu kasohorna nya éta Crawling jeung In the End[2]. Tanggal 25 Maret 2003, Linkin Park ngarilis album kaduana anu dijudulan METEORA[2]. Ieu album ogé suksés kajua; kurang leuwih 11 juta kopi[2]. Taun 2007, Linkin Park ngarilis album MINUTES TO MIDNIGHT, diteruskeun ku album A THOUSAND SUNS taun 2010 kamari[1][2].


text:
Sempalan lagu “Borondong Garing” di luhur téh ngandung déskripsi sawatara ngaran tempat nu aya di Tatar Sunda. Demi nataan ngaran-ngaran tempat téh ilaharna sok disebut toponimi. Nurutkeun kajian folklore, toponimi téh bagian tina élmu onomastika (onomastics), anu ulikanana ngawengku di antarana baé: méré ngaran jalan, ngaran atawa jujuluk jalma, ngaran kadaharan, ngaran bubuahan kaasup asal-usul (legénda) ngaran hiji tempat dumasar kana ’sajarah’ ngajanggélékna.
Nataan ngaran tempat tangtu bakal loba rambat kamaléna lantaran ngajujut ngaran tempat mah teu cumpon ku nyawang ngan tina hiji aspék baé. Nya sawadina kudu dijujut deuih rupa-rupa informasi nu nyampak disatukangeun kaayaan éta tempat. Kumaha pakuat-pakaitna antara ngaran tempat jeung éta informasi? Ilustrasi di handap saeutikna baris méré gambaran anu écés.
Upamana, mun ti Subang rék ka Bandungkeun urang tangtu bakal ngaliwatan Tanjakan Émén. Éta tempat téh pernahna di kebon entéh, méméh gerbang Tangkuban Parahu. Mun dititenan éta ngaran tempat téh ngandung sababaraha informasi. Kahiji, pangna disebutkeun Tanjakan Émén nurutkeun setting fisikal (morfogéologis atawa kontur permukaan bumi) lantaran éta jalan téh nanjak (nanjeur). Kadua, di éta tanjakan téh nurutkeun setting sosial, cék sakaol mah (kira-kira taun 70-an) kungsi aya kajadian nu matak geunjleung. Di éta tempat, kungsi aya supir ompréngan Bandung-Subang cilaka, ngan duka alatan tabrakan duka tigebrus, nepi ka maotna. Ngaranna Émén. Ari cék mitos (setting kultural), lamun nu rék ngaliwat ka éta tempat kudu ngalungkeun roko ngarah salamet.
Kasus-kasus modél kitu téh bisa baé kapanggih di unggal tempat. Tina rupa-rupa informasi nu diébréhkeun dina ilustrasi téh tétéla ngaran tempat téh ngurung kana aspék-aspék fisikal, sosial jeung kultural ngeunaan éta tempat.
Mun dijujut, di urang (Tatar Sunda) teu saeutik ngaran tempat nu diasosiasikeun jeung rupa-rupa talajak alam (setting fisikal) nu pernah aya. Aya sababaraha pola nu maneuh raket jeung asosiasi, biasana ku cara matalikeun ngaran tempat jeung talajak alam téa. Éta pola téh bisa dicirian ku: kahiji, pola linier nyaéta ngaran tempat sacara langsung diadaptasi tina talajak alam. Demi talajak alam téh bisa ngawengku aspék hidrologis, aspék morfogéologis (kontur permukaan taneuh) jeung aspék biologis. Ari nu dimaksud pola nu kadua nyaéta ngaran tempat nu dicokot tina dua atawa leuwih boh talajak alam boh aspék sosiokultural dibarungkeun jadi hiji ngaran (konsép).
Ngaran patempatan nu ngindung kana aspék hidrologis di urang mah teu wudu beungharna. Mun cek istilah Karl A. Witfogel (urang Jerman) mah urang Sunda téh kakolomkeun kana hydrolic society, masarakat nu teu leupas tina cai. Ari kituna mah geus pada-pada maphum yén tanah Sunda téh cenah kawentar daérah nu subur ma’mur. Ari salasahiji ciri suburna taneuh téh nyaéta ku cur-corna cai. Ceuk nu resep heureuy téa mah cenah diciptakeunana Tatar Sunda ku Gusti Alloh téh ngadamelna ogé bari “marahmay, tur imut ngagelenyu”.
Geura urang guar, aspek hidrologis nu patali jeung pola linier, ngaran Andir upamana. Éta kecap téh seuhseuhanana mah kalawan torojogan diadaptasi tina talajak alam aspék hidrologis, anu saharti jeung huluwotan (springs), séké atawa cinyusu. Disawang tina jihat sajarah, munasabah Andir (lebah Bandara Husen Sastranegara) téh baheulana teu bina ti sumur. Ku lantaran éta tempat téh subur ku cai, Andir téh harita jadi tempat anu kagiridig. Jadi tempat pangimpungan jalma-jalma nu lumampah jauh boh nu badarat boh nu tumpak kuda pikeun ngaso jeung ngaleungitkeun hanaang. Lila-lila mah éta tempat téh jadi ramé, jadi pangjugjugan ti mana-mana. Nilik kana talajak alam nu aya di tatar Sunda, bawirasa mun di unggal tempat aya lembur nu dingaranan Andir. Di éta tempat bakal manggihan kalawan langsung aspék hidrologis anu disebut cinyusu, séké nu pernahna di suku gunung atawa lamping. Conto pola linier nu pakait jeung aspek hidrologis séjénna upamana ngaran: Empang, Parigi, Dano, Bendungan; Léngkong; Parung; Dermaga, jsté.
Ari pola nu kadua, lantaran gabungan téa tina dua aspek atawa leuwih (aspek hidrologis jeung aspék séjén kaasup rupaning istilah) di antarana: ci(cai): Ci-malaka; séké: Sékéloa; leuwi: Leuwidaun; curug: Curugsigay; bantar: Bantarmara; muara: Muararajeun; balong: Balonggedé; sawah: Sawahkurung; parakan: Parakansaat; situ: Situaksan; émpang: Émpangsari; solokan: Solokanjeruk; kali: Kalipucang; karang: Karangnini; ranca/rawa: Rancapurut, Rawa- badak; sagara: Sagaraanakan; sumur: Sumurbarang; talaga: Talagawarna; tambak: Tambaksari; lebak: Lebaksiuh; parigi: Parigimulya jrrd.
Tah lebah akumulasi tina ngaran-ngaran tempat di Tatar Sunda nu ditataan di luhur, bawirasa mun diproséntasekeun téh tangtu bakal didominasi ku ngaran nu dimimitian ku kecap ci. Naon sababna? Perlu aya panalungtikan nu leuwih jero.
Lian ti aspék hidrologis, ngaran tempat téh sok dipatalikeun ogé jeung aspék morfogéologis (dumasar kana kontur permukaan bumi) deuih. Ari pola linier nu patali jeung aspek morfogeologis di antarana: Punclut/Penclut, Legok, Tegal, Talun; Genténg jsté. Sedengkeun pola nu ngindung ka nu kadua Lemah Neundeut, upamana. Éta ngaran téh diadaptasi tina kaayaan lemah (taneuh) anu neundeut akibat ayana rohang di jero taneuh anu kosong (téktonik) nu ahirna ngareunteutkeun struktur taneuh. Conto-conto séjénna ngaran tempat nu diadaptasi tina aspék morfogéologis nu ngindung kana pola nu kadua, upamana baé: tina kecap tegal jadi ngaran Tegalkalong; kebon: Kebonjukut; cadas: Cadasngampar; pasir: Pasirjati; batu: Baturéok; guha: Guhapawon; legok: Legokhuni; bojong: Bojongméron; ujung: Ujungkulon; geger: Gegerkalong; tanjung: Tanjungsari; pulo: Pulomajeti, jrrd.
Kasus nu spésifik, deskripsi ngaran tempat nu patali jeung aspék morfogéologis bakal leubeut kapanggih di daérah pakidulan Tatar Sunda nu manjang ka tebéh wétan. Éta tempat téh mangrupa kawasan pagunungan anu katelah Southern Mountains, nu nuduhkeun hiji daérah pagunungan (non vulkanik). Tina kontur taneuh modél kitu munasabah mun di éta tempat loba nu dicokot tina talajak alam. Kota Tasikmalaya, apan salah sahiji cirina loba ngaran tempat nu maké ngaran gunung, nepi ka sohor ku jujuluk the ten thousand hill of Tasikmalaya. Kesan pernah ayana talajak alam modél kitu téh bisa diidentifikasi ngaliwatan ngaran tempat nu maké kecap gunung. Upamana bagian wilayah kota nu dibéré ngaran: Gunung sabeulah, Gunung lipung, Gunungroay, Gunung sari, Gunung gadog, Gunung pereng, Gunung awi, Gunung jambé, Gunung putat, Gunung Ki-Cau, Gunung Pongpok jrrd.
Sedengkeun aspek biologis sok dipatalikeun jeung lingkungan alam (sistem ékologis) nu aya di sabudeureunnana. Ngaran tempat biasana dicirian atawa ngarujuk kana aspek flora jeung fauna. Upamana flora, nyaéta tangkal nu aya atawa nu hirup di éta tempat. Geura urang pedar nu patali jeung pola linier dina aspek biologis. Upamana ngaran Kosambi. Mungkin baé éta tempat téh harita mah can boga ngaran. Pikeun kapentingan nuduhkeun éta tempat, kabeneran deuih di dinya téh aya tangkal kosambi nya tuluy ditarelah baé ngaran Kosambi, malah nepi ka ayeuna. Di tatar Sunda bawirasa asa loba pisan ngaran tempat nu maké ngaran tutuwuhan/tangkal tina pola linier. Geura urang tataan ngaran-ngaranna, saperti: Garut, Bayongbong, Sentul, Kosar, Katapang, Dangdeur, Calingcing, Dukuh, Rambutan, Balingbing, Cangkuang, Baros, Loa, Menteng, Bintaro, Bencoy, Jati, Paséh, Kopo, Kirisik, Haramay, Petir, Kawista, Kroya, Gorda(h), Gempol; Gandasoli; Gambir; Gadog, Jamblang, Jambu, Jampang, Darangdan, Bugel, Bihbul. Gombong, jrrd.
Demi pola nu kadua, nya eta Haurkonéng, Haur Pancuh, Haur Pugur, Buahdua, Warudoyong, Kalapanunggal, Kasomalang, Kiaracondong, Gintunglempeng, Jatitujuh, Kawungluwuk, Pakuhaji, Kadungora, Rengasdengklok, jrrd. Kaasup ngaran tempat séjénna, Dungusmaung (dungus atawa rungkun; maung), Leuweungtiis (leuweung; tiis (aspék klimatologis)), Pengkolan Asem, Warung Togé, Leuwilaisah, jrrd.
Kumaha ari ngaran tempat nu dicokot tina aspék sosial? Ngaran Banceuy (lebah alun-alun Bandung beulah kalér) upamana. Banceuy téh sacara étimologis ngabogaan harti kompléks kuda, kaasup istal jeung nu ngurusna. Ieu patempatan téh gelarna sabada aya jalan raya pos (Grote Postweg) nu ngembat ti Anyer ka Panarukan téa. Ieu Banceuy téh sok dipaké tempat pangreureuhan atawa bagantina kuda pikeun kapentingan transportasi jeung kaperluan pos (pasuratan) harita. Mun aya surat atawa barang ti Batawi kudu dianteurkeun ka Semarang, nya tangtu baé moal kuateun mun kudu meleter kuda hiji nepi ka Semarang. Munasabah pisan upama ngaran Banceuy téh aya méh di tempat (kota) nu kaliwatan ku éta jalan.
Conto séjén, Balubur. Apan éta ogé teu leupas tina aspék sosial jaman pangawulaan. Harita balubur téh ngaran tempat aya dina kakawasaan bupati (boga hak istiméwa). Mun cara ayeuna mah meureun sarua jeung kompléks perumahan pejabat (para menak) kabupatén. Conto séjénna nu patali jaman pangawulaan: Patrol, Karéés, Régol, Pamager sari, Pungkur jsté. Atuh ngaran-ngaran nu maké kecap kekebonan luyu jeung tangkal nu dipelakna (lelewek Bandung), upamana: Kebon Kalapa, Kebon Jukut, Kebon Kawung jrrd. éta ogé teu leupas tina aspék sosial harita. Kebon kopi di Ciaruteun (Bogor), apan teu leupas tina sétting sosial malah kaasup setting kultural, nyaéta tempat dkapanggihna prasasti batutulis Kebon Kopi. Éta tempat téh ngait kana jaman ‘tanam paksa’ Culturstelsel nu ngawajibkeun masarakatna marelak kopi. Harita leuweung dibabad pikeun dijadikeun kebon kopi. Nepi ka ayeuna éta tempat téh nelah kampung Kebon kopi. Titinggal cultur stelsel téh, nu abadi nepi ka kiwari sok dikarawihkeun, cenah:
Dengkleung déngdék, buah kopi raranggeuyan
Ingkeun anu déwék ulah pati diheureuyan.
Ari ngababad leuweung pikeun kapentingan pitempateun ilaharna sok disebut ngababakan. Mun rék ngababakan tara leupas sistem kapercayaan masarakatna ngeunaan hadé-goréngna hiji tempat. Tina sistem pangaweruh masyarakatna kana panataan patempatan nya lahir istilah-istilah topografi saperti: galudra ngupuk, pancuran emas, satria lalaku, kancah nangkub jsté. Tah lembur meunang muka anyar téh sok ditarelah wé kampung babakan.
Di Bandung gé apan sakitu ngaleuyana ngaran tempat nu maké kecap babakan, saperti Babakan Surabaya, Babakan Ciamis, Babakan Sumedang, Babakan Ciparay jsté. Éta ngaran-ngaran tempat téh raket pisan patalina jeung talajak sosial waktu ngadegkeun éta tempat. Babakan Surabaya upamana, dalit pisan jeung talajak sosial, ku kajadian dipindahkeunana instalasi militér, pabrik senjata/mesiu nu sok disebut Artillerie Contructie Winkel (ACW) ti Ngawi jeung Surabaya ka lelewek Kiaracondong. Ayeuna mah éta pabrik senjata téh katelah PINDAD. Ti dinya loba pagawé ACW (urang Surabaya jeung Ngawi) nu pindah ngaradon “bedol désa” ka Tatar Sunda. Cék Haryoto Kunto, nya ti harita aya kacapangan dina wangun sisindiran keur ngageuhgeuykeun urang Jawa nu unina “Jawa Kowék dagang Apu, datang poék teu diaku”. Ieu geuhgeuyan téh lantaran loba “bedoler” datangna ka Bandung kapeutingan. Boa boa pedah naék spur “Si Kuik” kawasna mah, anu ngadided majuna jeung loba eureunna téa. Sadatangna ka Bandung, tuluy baé muka lembur, arimah-imah, nya katelah wé babakan Surabaya.
Masih cék Haryoto, aya talajak sosial anu unik sabudeureun kota Bandung harita. Bawirasa ayeuna ogé masih dipaké. Nyaéta sebutan ‘dayeuh’. Dayeuh téh mangrupa istilah anu populér pikeun ngarujuk kota Bandung. Jadi nyaba ka ‘dayeuh’ maksudna indit ka Bandung.
Ari sétting kultural nyaéta ngurung kana ngaran tempat nu dipatalikeun jeung unsur-unsur gagasan atawa ide saperti: aspék mitologi, folklore, sistem kapercayaan masarakatna. jsb. Najan dina émprona mah dalit jeung seting sosial. Saupama ngajujut ngaran tempat, teu kakobet ku cara boh setting fisikal, boh setting sosial nya tarékah pamungkas téh maké setting kultural. Lamun loba ngaran tempat/kota di tatar Sunda nu teu bisa dijujut maké perspéktif fisikal, nya wayahna kudu dibantuan ku mitologi, folklore jeung sistem kapercayaan. Majaléngka pan ngaitna téh jeung mitologi Nyi Rambut Kasih, Bandung nyantélna jeung carita legénda Sangkuriang, Sumedang jeung étimologi Insun Medal jste. Réa kénéh ungkabeun mah saperti Tanjakan Sahrudin? Dago Jawa? Selagedang? Gado Bangkong? Curug Pangantén? Gunung Tampomas? Gunung Galunggung? jrrd. Lebah dieu perlu metakeun jampé pamaké téh. Dina nyukcruk ngaran tempat, informasina téh biasana nyamuni disatukangeun budaya nu jadi bagian integral tina kahirupan masarakatna.
Nyukcruk sarsilah ngaran Plumbon, Karapyak, Palimanan jste. mun kurang-kurangna urang apal kana kasangtukang budaya, tangtu bakal lebeng, bakal poékkeun. Nya cara maluruhna, kahiji ku jalan mesék éta kecap sacara étimologis; nu kadua dipatalikeun jeung aspék sosial budaya jaman harita ngeunaan éta tempat, saperti conto kasus Tanjakan Émén di luhur.
Geura urang pesék, upamana Palimanan. Naon sababna bet dingaranan Palimanan? Singhoréng aya sasakalana. Kecap palimanan téh sacara étimologis asal kecap tina liman (Kawi) nu hartina gajah, dibéré rarangkén barung (konfiks) pa-an nu hartina tempat. Sabada dirarangkenan éta kecap ngandung harti tempat nu dicicingan ku gajah. Ceuk légégna mah komplék gajah.
Naha maké aya gajah di éta tempat? Demi kota Palimanan, aya di daérah bawahan karajaan Cirebon (Sultan Cirebon). Ari Sultan téh nya raja téa. Demi nu jadi raja harita, (patalina jeung kontéks sosiokultural mitis-magis) boga anggapan yén miara gajah (satwa kalangenan) mangrupa salahsahiji kasaktén anu gedé pisan pangaruhna kana kalungguhan jeung komara éta raja. Nurutkeun B. Anderson dina seuhseuhanana tradisi pikiran politik Jawa (Sunda) kacida muhit jeung mentingkeunana kana kamampuh museurkeun kasaktén. Tah lebah miara satwa di lingkungan karaton/karajaan, dianggap bisa népakeun karakter nu sarua ka raja. Mawat gajah (salaku mitos) dipercaya bisa ngalambangkeun kaagungan, kakuatan sarta kasaktén éta raja/sultan.
Tina pedaran di luhur, katitén yén ngaran-ngaran pilemburan husus di Tatar Sunda teu sagawayah. Unggal ngaran tempat téh ngabogaan kasangtukang kasajarahan (sasakala) nu patali jeung setting fisikal, setting sosial jeung setting kultural. Nya kekecapan karuhun urang yén lembur matuh, dayeuh maneuh banjar karang pamidangan téh ninggang dina kekecrék. ***
Tina Cupumanik No.17/2004


text:
Kertas
Kertas nyaéta bahan ipis & rata hasil tina komprési serat. Serat nu dipaké biasana serat alam nu dasarna selulosa. Bahan pangumumna nyaéta bubur kai, tapi aya ogé nu dijieun tina serat séjénna kayaning kapas, linén, haramay. Sabeundeul kertas nu lobana 500 lambar disebut sa-rim.
Daptar eusi
Pabrikasi[édit | sunting sumber]
Boh dijieun maké leungeun atawa Mesin Fourdrinier, produksi kertas téh ngaliwatan opat hambalan:
Nyiapkeun serat[édit | sunting sumber]
Bahan nu rék dipaké nyieun kertas dikonversi jadi bubur (pulp). Kusabab lolobana tina bahan alam, prosés ieu sok merlukeun diwilah-wilah jeung dikumbah. Mun seratna geus kaékstrak, saterusna bisa diwarnaan atawa dibodaskeun luyu jeung hasil ahir nu dipikahayang.
Dijieun jadi lambaran[édit | sunting sumber]
Bubur serat téa terus diéncérkeun maké cai, laju dialirkeun ngaliwatan saringan sahingga ngahasilkeun ramat serat; watermark biasana ditambahkeun dina hambalan ieu. Ramat ieu terus diprés sarta digaringkeun jadi lambaran kertas kontinyu.
Mun kertasna dicitak, buburna diasupkeun kana wadah citakan nu dasarna saringan (atawa alat panggaring lianna), sahingga seratna tinggaleun dina sarinana, sedengkeun caina ngalir. Pikeun miceun sésa caina, seratna diteken sahingga kapeureut.
Kertas nu diproduksi massal biasana dijieun maké prosés kontinyu (Fourdrinier). Sanggeus garing, lambaranana bisa diteukteukan luyu jeung ukuran nu dipikahayang. Ukuran kertas baku ditangtukeun ku badan pamaréntah kayaning Organisasi Standarisasi Internasional (ISO).
Digaringkeun[édit | sunting sumber]
Nalika diprosés di pabrik, kertas bisa sababaraha kali ngaliwatan prosés digaringkeun. Kertas nu garing leuwih kuat batan nu baseuh, sahingga leuiwh hade dina kaayaan garing sangkan teu pegat dina prosés produksina (mun pegat mah biasana sok dibuburkeun deui).
Aplikasi[édit | sunting sumber]
- pikeun ditulisan atawa dicitak: kertasna jadi dokumén; bisa ditujukeun pikeun neundeun catetan/rékaman jeung komunikasi. Kertas ogé bisa mibanda ajén:
- pikeun mungkus:
- pikeun beberesih (baca ogé tisu):
- pikeun konstruksi
Sajarah[édit | sunting sumber]
Kecap paper (basa Inggris, pahpir?) asalna tina bahan tulis Mesir nu disebut papirus, nu dijieun tina tangkal papirus. Papirus geus dijieun di Mesir ti taun 3000 sM, lajeng di Yunani Kuna jeung Romawi. Ka kalér, aya perkamén atawa vellum nu dijieun tina olahan kulit domba jeung sapi, sabab papirus mah tumuwuhna di wewengkon subtropis. Di Cina, mimitina mah tulisan téh dijieun dina awi, beurat jeung matak susah mawana. Sutra kadang dipaké, tapi mahal teuing.
Cai Lun, nu dines di pangadilan Cina, ngadadarkeun cara modérn pikeun nyieun kertas taun 105 M; anjeunna kacatet salaku jalma munggaran nu nerangkeun cara nyieun kertas tina kapas. Iber nu leuwih heubeul, cenah mah geus aya ti taun 150 sM (di Cina kénéh). Kamonésan ieu lajeng sumebar ka luar Cina; budaya Asia Wétan lianna. Tatacara nyieun kertas ditransfer ka Koréa taun 600, terus ka Jepang dibawa ku pandita Buda, Dam Jing, taun 625, nu maké serat tangkal murbéy. Sanggeus aya dadagangan antarwewengkon sarta perang Talas, papanggihan ieu sumebar ka Wétan Tengah, diadopsi ku urang India jeung Italia kira abad ka-13.
Di Indonésia, teu aya catetan anu pasti ngeunaan iraha mimiti mikawanoh kertas. Tapi sahanteuna geus ti abad ka-15 kénéh, ku ayana naskah-naskah nu ditulis dina daluang (dijieun tina kulit kai). Saméméh migunakeun daluang, naskah ilaharna ditulis dina lambaran daun lontar/nipah. Pangabisa nyieun daluang nepi ka kiwari geus langka pisan.


text:
1. Kecap asal 4. Kecap memet
2. Kecap rajekan 5. Kecap wancahan
3. Kecap kantetan 6. Kecap rundayan
Kecap asal nyaeta, kecap nu tacan diropea wangunna.
Contona : Sangu, bodas, lumpat
Kecap rajekan di antarana :
A. Dwipurwa.
B. Dwilingga
C. Dwisasana
D. Trilingga
Conto :
Tetempo, cacabok, popolotot, jrd.
Dwipurwa nurutkeun hartina :
1. Lain nu boga lalakon : Bubuntut
2. Nuduhkeun barang nu siga : Sisiku, babantal
3. Nuduhkeun alat : Kakait, cocolok
4. Nuduhkeun kecap semu/samar : Pepetek, papago, ririwa
5. Nuduhkeun kecap abstrak : Papayung, bebenteng, kokojo
Dwipurwa di tambah rarangken : Bisa dirarangkenan ku rarangken an atawa eun. Nurutkeun hartina Dwipurwa dirarangkenan kabagi jadi 6, nyaeta :
1. Leuwih ti sakali : Seuseurian, gogorowokan, totonjeran
2. Barang tironan : Momobilan, paparahuan
3. Rupa-rupa : Bubuahan, kekembangan, pepelakan
4. Babagian badan : Mumuncangan, peupeuteuyan, cacariuan
5. Mindeng makena : Sasapedahan, kakaretaan
6. Asa/rasa : Singsireuman, seuseuneuan
1. Dwimurni : Kecap anu teu robah sorana
2. Dwireka : Kecap anu robah sorana
Dwimurni contona :
- Nuduhkeun loba : Bangku-bangku, korsi-korsi
- Rupa-rupa, sarua sipatna : Amis-amis, haseum-haseum
- Lila milampahna : Mikir-mikir, nimbang-nimbang
Nuduhkeun siga : Siku-siku
- Nuduhkeun kahanjakal : Geulis-geulis, kasep-kasep
Dwireka contona :
- Nuduhkeun rupa-rupa : Unak-anik, babak-bubuk
- Leuwih ti sakali migawena : Luak-lieuk, tumpa-tempo
- Nuduhkeun leuwih ti hiji : Jul-jol, cug-ceg
Kecap kantetan nyaeta, dua kecap atawa leuwih nu dihijikeun sarta miboga harti nu mandiri.
Kecap kantetan di bagi 2 :
1. Rakitan dalit, contona : Kacapiring, gandawesi
2. Rakitan anggang, contona : Sangu poe, dahar isuk
Nilik kana hartina kecap kantetan :
1. Nu satara (saharkat), conto : Kolot budak, gede leutik
2. Sinonim : Paksa pirusa, sugih mukti
3. Nuduhkeun bilangan : Dua welas, lima karung
4. Nuduhkeun babasan : Tiis ceuli, herang mata, laer gado
5. Nuduhkeun waktu : Salat peuting, dahar beurang
6. Nuduhkeun lantaran : Paeh ngajuru, meuli bogoh
7. Nuduhkeun di jieuna : Korsi hoe, peti beusi
8. Euweuh patalina : Panon poe, indung kesang
9. Nuduhkeun sipat : Bongkok meongeun, harigu manukeun
Kecap memet nyaeta, kecap nu asalna tina hiji omongan, tuluy dicokot sawatara engangna nu dianggap penting, contona : Oncom di jero (comro), amis di jero (misro).
Tina kecap kirata, conto : Gek sor, hartina gek diuk sor disuguhan.
Kecap wancahan nyaeta, kecap nu asalna meunang mondokeun tina sakecap atawa leuwih tapi lain tina kalimah, conto :
- Lantaran deudeuh : Geulis jadi Lis, eulis.
- Rusuh nyebutna/gancang : Atuhda jadi atuda, tuda.
- Ngaringkeskeun kecap kantetan : Sekolah Menengah Atas jadi SMA.
Kecap rundayan nyaeta, kecap asal nu dirarangkenan. Rarangken aya 4 rupa nurutkeun cara nempatkeunana.
a. Rarangken hareup (prefiks) : m, n, ny, ng, pa, pi, pang, sa, si, ti, ting, di, ka, mang, ba, nyang, pra, pri, per, pada, pasa, silih, barang, contona : sabeulah,pangjajap, si godeg, jrd.
b. Rarangken tengah (infiks) : ar, al, um, contona : bareureum, galede, gumeulis, jrd.
c. Rarangken tukang (sufiks) : an, ana, eun, keun, ing, ning, contona : incuan, beurateun, alungkeun, jst.
d. Rarangken gabung (simulfiks) : pang-keun, di-keun, di-an, sa-eun, pi-eun, di-al-keun, pang-ar-keun, contona : Pangmesekeun, dialungkeun, jst.
di, ka nuduhkeun tempat, nulisna dipisahkeun jeung kecap asal, contona : diBandung, di imah, ka sakola, jrd.


text:
Tarawéh
Tarawéh (Arab)salat sunat sabada salat Isa dina bulan puasa,[1] nyaéta ritual ibadah salat sunat umat agama Islam dina peuting-peuting bulan Romadon. Lobana aya anu 8 rakaat, aya anu 20 rakaat, gumantung kana madhab masing-masing. Tarawéh bisa dilaksanakeun sacara munfarid, ogé sacara barjamaah anu dipingpin ku imam. Tarawéh dina basa Arab nyaéta wangun jama tina تَرْوِيْحَةٌ anu hartina waktu sakeudeung pikeun istirahat.[2]
catetan[édit | sunting sumber]
- ↑ Satjadibrata,R.Kamus Basa Sunda.Kiblat Utama. Bandung 2oo8.
- ↑ Tarawih dina Wikipedia basa Indonesia


text:
John Henry Poynting
John Henry Poynting (1852-1914) nyaéta saurang fisikawan Inggris anu nyiptakeun hiji téoréma, anu dipikawanoh minangka éktor Poynting, anu méré ajén kana gedéna aliran énérgi éléktromagnétik.[1]
Poynting lahir tanggal 9 Séptémber 1852, di Monton, deukeut Manchester, Inggris. Anjeunna kungsi sakola di Owens College (kiwari Universitas Manchester), Universitas London, jeung Trinity College, Cambridge. Anjeunna jadi profésor fisika di Mason College (anu tuluy jadi Universitas Birmingham) tain 1880, nepika anjeunna tilar dunya.[1]
Dina taun 1884, anjeunna ngawanohkeun vector Poynting, anu nyadiakeun persamaan anu basajan pikeun ngitung tingkat aliran énérgi éléktromagnétik.[1] Bareng jeung ngarobah médan listrik jeung magnetic nyieun radiasi gelombang énérgi éléktromgnétik. Étagelombang éléktromagnétik téh mawa énérgi, anu dipikawanoh minangka énérgi éléktromagnétik, dina kecepatan cahaya anu liwat dina widang hampa. Cahaya, radio, jeung sinyal televise sarta microwave ogé ngandung gelombang éléktromagnétik.[1]
Dina makalahna anu medal taun 1884-1885, anjeunna nunjukkeun aliran énérgi dina titik anu bisa diungkabkeun kalawan make formula anu basajan pikeun medar médan magnétik jeung listrik. Ieu pisan anu disebut téoréma Poyning téh.[2]
Sumber[édit | sunting sumber]
- ↑ a b c d (en)John Henry Poynting(diakses tanggal 30 November 2011)
- ↑ (en)John Henry Poynting (diaskes tanggal 30 Nopember 2011)


text:
Kaisar Akihito Jepang
-
For Prince Komatsu, see Prince Komatsu Akihito.
Kaisar Jepang Akihito (dina Basa Jepang: 明仁) (lahir 23 Desember 1933) nyaeta Kaisar (天皇, tennō) Jepang kiwari sarta ngarupakeun kaisar ka-125 dumasar kana runtuyan suksesi tradisional. Kaisar Akihito ngarupakeun kaisar nu dipihormat teu ngan sakadar di Jepang.
Di Jepang, kaisar tara dumasar kana ngaran mimiti, tapi dumasar kana hal nu gampang saperti tennō heika (天皇陛下, "His Majesty the Emperor"). Era Kaisar Akihito dingaranan "Heisei" (平成), sarta dumasar kana gelarna nyaeta Emperor Heisei (tempo "ngaran anumerta") sanggeus maot ku runtuyan dina kabinet, numana ngaran keur era saterusna oge bakal aya. Gelar lengkepna His Imperial Majesty Emperor Akihito of Japan.
Akihito putra munggaran ti 5 putra Kaisar Shōwa (Hirohito) sarta Ratu Kōjun (Nagako). Akihito oge putra mimiti saprak leupas ti Ratu Bangja, ratu panungtung di Korea. Gelarna Ratu Tsugu (継宮, Tsugu-no-miya) basa keur leutik, tumueuh jeung sakola ku guru husus sarta di sakola di Elementary and Secondary Departments of the Peers' School (Gakushuin) ti 1940 nepi ka 1952. Akihito pisah sareng ibu ramana dina yuswa 3 taun.
Salila Amerika ngeboman Tokyo dina Maret 1945, Akihito tur raina, HIH Ratu Masahito (ayeuna Prince Hitachi), diungsikeun ti kota. Salila Amerika ngajajah Jepang sanggeus Perang Dunya II, Putar Mahkota Akihito diajar Basa Inggris ku Elizabeth Gray Vining. Akihito diajar di Departemen Elmu Pulitik di Gakushuin University di Tokyo, sanajan teu narima gelar. Saterusna jadi spesialis amatir ichthyology tur nerbitkeun sabbaraha tulisan jeung buku ngeunaan gobiid fish. Sanajan ahli waris Chrysanthemum Throne ti mimiti lahirna, sacara formal diangkat jadi Putra Mahkota (Rittaishi-no-rei, 立太子の礼) di Istana Kaisar Kokyo dina 10 November 1951.
Juni 1953, Putra Mahkota Akihito ngawakilan Jepang dina penobatan Ratu Inggris, Ratu Elizabeth II. Dina 10 April 1959, nikah ka Miss Michiko Shoda (lahir October 24 1934), putri kahiji Mr. Hidesaburo Shoda, presiden tur ketua kahormatan Nisshin Flour Milling Company. Putra Mahkota mimiti nu nikah jeung rakyat biasa di kulawarga kaisar. Saterusna, Putra Mahkota Akihito tur Michiko ngayakeun kunjungan ka tilu puluh tujuh nagara. Putran Mahkota naek tahta dina 7 January 1989, tur jadi kaisar ka 125, dumasar kana suksesi tradisional Jepang. Kaisar Akihito dinobatkeun sacara resmi jadi Kaisar Jepang dina 12 November 1990. Dina taun 1998, basa datang ka Inggris kenging gelar The Most Noble Order of the Garter.
Citakan:Japanese Imperial Family Ti ngawitan janten kaisar, Kaisar Akihito ngaraketkeun hubungan kulawarga kaisar ka masyarakat Jepang. Kaisar tur Ratu Michiko ngayakeun kunjungan kanagaraan ka dalapan belas nagara, saperti ngayakeun kunjungan ka opat puluh tujuh Prefektur di Jepang. Putra-putri kaisar nyaeta:
- HIH Putra Mahkota Naruhito (lahir February 23 1960),
- HIH Ratu Akishino (Fumihito, lahir November 11 1965, gelarna Akishino-no-miya) sarta
- Sayako Kuroda, sateuacanna HIH Ratu Sayako (gelarna, Nori-no-miya, atanapi Ratu Nori, lahir April 18 1969).
Sanajan kawengku ku aturan konstitusi, Akihito ngaluarkeun "pernyataan penyesalan" ka sababaraha nagara Asia, salila "penjajahan" Jepang, nu dimimitian ka China dina April 1989, tilu bulan saatos pupus ramana, Hirohito.
23 December 2001, basa milangkala, kaisar ngawaler patarosan wartawan, yen masih "kulawarga caket sareng Korea", tur nerangkeun yen kanyataanya ibuna Emperor Kammu (736–806) masih keneh katurunan dinasti Korea Raja Muryeong of Baekje saperti nu dicatet dina Shoku Nihongi. Kaisar oge nyebatkeun yen migrasi urang Korea baheula ngawanohkeun jal penting dina budaya tur teknologi, tur babarengan keur mopohokeun kajadian-kajadian nu goreng di mangsa nu geus kaliwat.
Desember 2002, Kaisar Akihito di-diagnosa kaserang prostate cancer tur saterusana dioperasi.
Juni 2005, kaisar ka Saipan wilayahna U.S. , tempat nu penting salila Perang Dunya II ti 15 Juni nepi 9 July 1944 (Perang Saipan). Sareng Ratu Michiko, Akihito salat tur "tabur" kembang di sababaraha tempat "bersejarah", keur ngahormat teu ngan ka tentara Jepang nu palastra, tapi tentara Amerika, Korea nu perang ngalawan Jepang tur penduduk "setempat". Ieu "kunjungan" mimiti kakaisaran Jepang sanggeus Perang Dunya Kadua. Kunjungan ka Saipan ditarima kalayan pinuh kahormatan ku rakyat Jepang, saperti basa kaisar datang ka tempat "bersejarah" di Tokyo, Hiroshima, Nagasaki, tur Okinawa dina taun 1995.
Rujukan[édit | sunting sumber]
Tumbu kaluar[édit | sunting sumber]
- Runtuyan Kaisar Jepang
- List of longest reigning current monarchs
- Imperial Household of Japan
- Imperial Household Agency
Tumbu kaluar[édit | sunting sumber]
- The Japanese Imperial Household Agency Homepage, press conferences, extensive biography, official duties and public activities.


text:
Rentang tolérans
Ogé katelah wates toléran (Ing. tolerance limits).
Pamakéan rentang toléran[édit | sunting sumber]
Rentang toléran patali jeung rékayasa wates toléran. Sacara husus, rékayasa wates toléran nangtukeun niléy maksimum jeung minimum pikeun hiji produk sangkan bisa lumaku. Rékayasa wates toléran bisa ditangtukeun maké Geometric Dimensioning and Tolerancing. Rentang tolérans ngarupakeun dasar keur chart kontrol dina sababaraha rupa. Statistik interval tolérans (atawa watés) dihasilekun tina mroses data. Lobana ieu interval gumantung kana prosesna. Rentang toléran dihartikeun salaku kamampuan proses keur nangtukeun nilai minimum jeung maksimum. Nilai wates dina ieu wewengkon mibanda bagean nu sarimbag jeung sakabeh populasi sarta mibanda probabiliti atawa kapercayaan husus.
Rujukan kaluar[édit | sunting sumber]
Tempo The NIST/SEMATECH e-Handbook of Statistical Methods, 2004 July 17.
Dina bagian Section 7.2.6.3 - Tolerance intervals for a normal distribution
Tempo "Quality Control Handbook", Juran.


text:
Lignin
Lignin mangrupakeun sanyawa kimia nu ilahar aya dina kai salaku bagian integral dina pinding sél tutuwuhan, utamana trahéid, serat silem, jeung skléréid. Sanyawa ieu téh kaasup sanyawa organik nu panglobana di alam sahandapeun selulosa. Kadar lignin dina kai, gumantung kana jenis jeung umur kaina, aya kira sapertilu nepi ka saparapat beurat garingna.
Daptar eusi
Guna biologis[édit | sunting sumber]
Lignin téh ngeusi sela-sela pinding sél antara komponén selulosa, hémiselulosa, jeung péktin, nyaéta pikeun nguatkeun pinding sél (sahingga nguatkeun tutuwuhanana).
Ayana lignin téh penting pisan dina nyalurkeun cai dina watang tutuwuhan. Polisakarida dina pinding sél téh hidrofilik pisan, sahingga nyerep cai. Tah, ayana lignin téh ngajadikeun aliran cai jadi leuwih éfisién.
Lignin téh hésé pisan diancurkeun, sahingga pikeun tutuwuhan mah jadi taméng fisik pikeun ngalawan kuman nu narajang jaringan. Pikeun conto, inféksi ku fungi ngarangsang tutuwuhan pikeun ngagundukkeun leuwih loba lignin dina bagian anu kainféksi.
Kapentingan ékonomi[édit | sunting sumber]
Kai nu loba ngandung lignin mah teuas, sahingga jadi bahan baku nu hadé pikeun rupa-rupa larapan. Mun kaina dipaké suluh, lignin bisa ngahasilkeun énérgi leuwih loba batan bagian selulosana. Najan kitu, pikeun pabrik kertas mah lignin téh nyusahkeun, sabab hésé dileungitkeunana. Mun teu dikurangan/dileungitkeun ligninna, kertas nu dihasilkeun bakal kurang beresih/bodas. Prosés ngaleungitkeun lignin tina pulp téh hésé, sahingga nyerep biaya anu gedé dina prosés produksina.
Dina prosés kraft (chemical pulping migunakeun sulfit jeung sulfat), lignin dikaluarkeun tina pulp kai mangrupa sulfat. Sulfat lignin ieu boga sababaraha mangpaat:
- Dispersan dina larapan semén kinerja luhur, formulasi olah cai, jeung ontan tékstil
- Aditif dina industri olahan minyak bumi jeung bahan kimia pikeun tatanén
- Bahan baku pikeun sababaraha bahan kimia, misalna vanili, DMSO, étanol, kapang torula, gula silitol, jeung asam humat
Panalungtikan ngeunaan guna lignin sacara komersil munggaran dipigawé ku Marathon Corporation di Rothschild, Wisconsin (USA), taun 1927. Produk munggaranana nu kira bisa nguntungkeun nyaéta agén leather tanning. Usaha kimia lignin Marathon kiwari katelah LignoTech USA, Inc., nu dipimilik ku pausahaan Norwégia, Borregaard.
Struktur jeung biosintésis[édit | sunting sumber]
Lignin téh makromolekul nu massa molekulna leuwih ti 10.000 amu, watekna hidrofobik jeung aromatik. Molekulna diwangun ku rupa-rupa ulangan substruktur anu polana acak.
Sumber rujukan[édit | sunting sumber]
- Lignin, Wikipédia édisi basa Inggris (3 Agustus 2006)


text:
Taj Mahal
Taj mahal (basa Urdu: تاج محل, Hindi: ताज महल)nya éta hiji monumén nu perenahna aya di Agra, India.[1] Diwangun alatan kahayang Kaisar Mughal Shāh Jahān anakna Jahangir minangka hiji mausoleum pikeun istri Pérsiana Arjumand Banu Begum atawa leuwih kasohor ku sebutan Mumtaz Mahal atawa Mumtaz ul-Zamani.[2]
Pangwangunan ieu monumén méakkeun waktu 23 taun (1630-1653) minangka karya arsitéktur Mughal.[1] Salian ti éta, Taj Mahal ogé dipikatineung minangka lambang cinta abadi Kaisar Shah Jahan ka garwana Mumtaz Mahal.[2]
Mumtaz Mahal tilar dunya dina umurna nu ka 39 taun nalika ngalahirkeun putrana nu ka-14 Gauhara Begum dina taun 1631.[2] Saméméh ngantunkeun, Mumtaz hayang dipangnyieunkeun makam nu can kungsi aya di ieu dunya.[1] Alatan éta, Jahan nitah 20 rébu pagawé pikeun nyieun makam nu dipikahayang ku garwana éta.[2]
Bahan bangunan didatangkeun ti sakuliah India jeung Asia Tengah ngagunakeun 1000 gajah nepi ka ngadeg hiji kubah utama nu jangkungan 57 méter.[2] Dua puluh dalapan jenis batu digunakeun dina ieu wangunan saperti jasper ti Punjab, jade jeung kristal ti Cina, batu pirus ti Tibet, lapis lazuli jeung safir ti Srilanka, batubara jeung batu kornelian ti Arab, sarta berlian ti Panna. [2] Mimitina mah Shah Jahan nyebut éta monumén téh minangka makam Mumtaz Mahal, tapi lila ku lila mah éta ngaran téh robah jadi Taj Mahal nu hartina Istana Mahkota.[2]
Taun 1983 Taj Mahal dijadikeun Situs Warisan Dunia UNESCO.[1]


text:
Propinsi
Propinsi (Ing: province) ngarupakeun sebutan pikeun pamaréntahan éntitas subnasional nu biasana sahambalan handapeun hambalan nasional. Di sababaraha nagara dipaké istilah séjén, misalna nagara bagian (state) atawa departemén.
Kecap ieu diwanohkeun ku urang Rumawi, nu ngabagi kakaisaranana kana provinciae. Sigana kecap ieu asalna tina kecap Latin provincia (wewengkon nu kapangaruhan/dikawasa).
Kiwari[édit | sunting sumber]
(Babagian-babagian disebut atawa ditarjamahkeun salaku: Propinsi)
- Propinsi di Afganistan
- Propinsi di Argéntina
- Propinsi di Bélgia
- Propinsi di Kanada
- Propinsi di Cina
- Propinsi di Kuba
- Propinsi di Ékuador
- Propinsi di Finlandia
- Propinsi di Indonésia
- Propinsi di Iran
- Propinsi di Iraq
- Propinsi di Irlandia
- Propinsi di Itali
- Propinsi di Koréa
- Propinsi di Walanda
- Propinsi di Pakistan
- Propinsi di Filipin
- Propinsi di Afrika Kidul
- Propinsi di Spanyol
- Propinsi di Muangtai
- Propinsi di Turki
Propinsi nu pangpadetna nyaéta Henan, Cina, populasina 93,000,000 urang, dituturkeun ku sababaraha propinsi di CIna kénéh, ogé Punjab, Pakistan, nu pangeusina 85,000,000 urang.
Propinsi panglegana nyaéta Xinjiang, Cina (1,600,000 km2) jeung Quebec, Canada (1,500,000 km2).
Sajarah[édit | sunting sumber]
- Propinsi-propinsi Rumawi
- The former Provinces of France
- The former Provinces of Ireland
- The former Provinces of Japan
- The former Provinces of Sweden
- The former Republic of the Seven United Provinces (The Netherlands)


text:
Persamaan paramétrik
Dina matématik, persamaan paramétrik nyaéta hubungan éksplisit dua atawa leuwih variabel dina watesan hiji atawa leuwih parameter bébas. Sacara abstraks, rélasi (hubungan) dijelaskeun dina wangun equation (persamaan), jeung nembongkeun oge bayangan bentuk fungsi, sebutkeun, Rn. Sanajan kitu aya sababaraha hal anu leuwih akurat keur diartikeun salaku representasi parametrik. Tempo oge parameter, parametrization, regular parametric representation.
Contona, persamaan parabola sederhana,
- ,
bisa di-paraméterisasi ku ngagunakeun paraméter bébas , sarta disusun di bentuk
- .
Sanajan dina conto samemehna ampir ngadeukeutan hal trivial, parameter di handap ieu milu kana circle radius :
- .
Ahirna, bentuk geometri penting nu ampir teu mungkin keur ngajelaskeun persamaan tunggal tapi ngabogaan gambaran nu hade dina bentuk persamaan parametrik :
numana ngajelaskeun kurva tilu-dimensi, helix, nu ngabogaan radius a sarta ningkat ku satuan per turn. (Catetan yen persamaan identik dina plane keur circle; kanyataanna, helix ngan sakadar 'a circle whose ends don't have the same z-value'.
Sababaraha gambaran di luhur umumna ditulis salaku
Cara ieu keu ngagambarkeun kurva sacara praktis tur efisien; contono, bisa integrate jeung differentiate saperti watesan kurva. Saterusna, bisa dijelaskeun velocity partikel nuturkeun pola parameter di handap ieu:
sarta acceleration nyaeta:
Sacara umum, kurva parametrik ngaruppakeun fungsi hiji parameter bebas (umumnya dilambangkeun ku ). Parameterisasi permukaan, leuwih ilahar digunakeun saperti dina aplikasi vector calculus saperti Stokes' theorem, ngarupakeun pungsi 2 parameter, leuwih ilahar or .
Conto parameter permukaan nyaeta (capless) cylinder diberekeun ku
Kanyataan yen gambaran silinder ieu ngarupakeun kajadian waktu hiji persamaan nu ditempo ngagambarkeun lingkatan dina bidang, nu diijinkeun keur dicokot tina arbitrary nilai z.


text:
Pamaké:Hadiyana
Bagéa lur,
Kuring keur ngeureuyuh narjamahkeun artikel-artikel naon waé nu keur dipikaresep boh tina basa Inggris atawa tina basa Indonésia. Kuring ogé aktif jadi pamaké wikipedia basa Inggris jeung basa Indonésia hususna dina widang sajarah jeung budaya Sunda. Ngan denget ieu dina wikipedia basa Inggris kuring ngarasa rada beurat yeuh lantaran papanggih jeung jalma ti sélér lian nu hayang nangtukeun kontén kasundaan dumasar vérsi maranéhanana.
Hayu atuh urang babarengan ngeuyeubkeun wikipedia Sunda ku élmu anu bisa ningkatkeun pangaweruh kisunda. Mugia. Amin.
Salam
Statistik kontribusi: [[1]]
telepon mobil jeung data
- UMTS Revisi 8
Punten bade cuti heula dugi ka ping 21 Juni 2008 kumargi kedah ka Jepang sareng ka singapura heula ngawitan dinten Minggu ieu.


text:
H.O.S Tjokroaminoto
H.O.S Tjokroaminoto dibabarkeun ping 16 Agustus 1882, Tjokroaminoto nya éta hiji tokoh anu miboga ngaran leutik Oemar Said [1]. Anjeunna ti kulawarga Raden Mas Tjokromiseno, dibabarkeun di Madiun, di hiji imah mangsa Gunung Krakatau betus.[rujukan?] Pancakaki kulawargana nya éta ti daèrah Ponorogo, desa Tegalsari. Akina, Raden Mas Adipati Tjokronegoro nya éta Bupati Ponorogo.[rujukan?]
Rujukan[édit | sunting sumber]
- ↑ Santosa, O, Kholid. Manusia di Panggung Sejarah.Sega Arsy.Bandung.2007.Halaman 53


text:
Seni
Daptar eusi
Wangenan Seni[édit | sunting sumber]
Seni nya éta cabang élmu anu miboga multy tafsir atawa rupa-rupa pamadegan ti sawatara ahli diwidang kasenian.[rujukan?] Hal éta ditunjukeun ku ayana wangenan seni dumasar sawatara ahli anu nénjo tina sudut pandangna sewang-sewangan.[rujukan?] Tapi tina ayana rupa-rupa wangenan seni jeung sudut pandang anu béda- béda téh, ngajadikeun seni leuwih éndah.[rujukan?] Sabab, ku ayana wangenan seni anu béda ieu nyirikeun yén para ahli leuwih ngamahaman kana hakékat seni.[rujukan?] Hal ieu bakal ngarojong lobana mangpaat tina seni atawa kasenian, nu ahirna seni téh lain ngan ukur jadi media panghibur wungkul. [1]
Dihandap ieu mangrupa pamadegan wangenan seni dumasar sawatara ahli :
1.Schopernhauer Nilik kana sudut pandang musik, seni mangrupa prosés nyiptakeun wangun anu gumbira nepi ka sakabéh jalma téh mikaresep kana kasenian musik, sabab sanajan seni musik mangrupa seni abstrak tapi musik ogé mangrupa bagian tina kasenian.[rujukan?]
2.Ki Hajar Dewantara Sakabéh aktivitas jeung tindakan manusa anu muncul ti hirup jeung perasaanana sarta miboga sipat kaéndahan nepi ka mampuh ngagerakeun perasaan jeung jiwana.[rujukan?]
3.Alexander baum Garton Seni mangrupa hiji kaéndahan jeung miboga udagan positifa anu mampuh ngajadikeun penikmat seni téh ngarasa bagja.[rujukan?]
Wangun Seni[édit | sunting sumber]
Kasenian téh kabagi jadi opat cabang anu utama, nya éta :
1.Seni Musik Seni musik nya éta seni anu ngamangpaatkeun media sora boh sora manusa atawa sota pakakas seni anu nimbulkeun “bunyi” atawa sora.[rujukan?]
2.Seni Gerak Wangenan gerak didieu nya éta gerakan anu miboga irama anu jelas jeung teratur sarta nimbulkeun kaéndahan anu komposisi.[rujukan?] Komponén penting dina seni gerak nya éta irama, gerak, ekspresi jeung penghayatan.[rujukan?] Kaopat hal éta mangrupa hal penting sangkan gerakan bisa disebut éndah. Seni gerak diantarana téh nya éta seni tari.[rujukan?]
3.Seni Drama Dina seni drama ampir sarua jeung sei gerak mung dina seni drama mah ngalakukeun gerak anu moboga maksud atawa acting. Conto seni drama nya éta pantomim.[rujukan?]
4.Seni Rupa Mangrupa salasahiji cabang seni anu ngawujud anu bisa ditempo sacara langsung.[rujukan?] Seni rupa sering disebut hiji réfleksi batin sarta pangalaman éstetis nu ditepikeun ngaliwatan media garis, warna volume, sarta komposisi gelap- terang. Contona baé seni mahat patung, seni lukis jeung seni ukir.[rujukan?]
Mangpaat Seni[édit | sunting sumber]
Dina mangpaatna, seni kabagi jadi dua mangpaat nya éta :
1.Pikeun dirina sorangan Dina kaitanana seni méré peran dina nyiptakeun peradaban manusa.[rujukan?] Lian ti éta seni ogé bisa ngébréhkeun unsur emosional nu nyiptana sacara positif.[rujukan?]
2.Pikeun sosial atawa jalma lian Diwidang sosial seni bisa méré warna dina sagala aspek kahirupan.[rujukan?] Ngaliwatan seni urang bisa nepikeun pesan- pesan kaagamaan jeung moral ka papada jalma. Ngaliwatan seni ogé urang bisa nepikeun pesan budi pekerti pikeun nunjang prosés pangajaran.[rujukan?]
Catetan[édit | sunting sumber]
Tempo ogé[édit | sunting sumber]
- Art Gallery
- Abstract art
- Aesthetics, a philosophical field related to art
- Applied art
- Art criticism
- Art groups
- Art history
- Art sale
- Art school
- Art styles, periods and movements
- Art techniques and materials
- Art theft
- Art.Net
- Artist
- Artist collective
- Beauty
- Definition of music
- Figurative art
- Fine art
- Modern art
- Nudity in art